title: Proposta għal DEĊIŻJONI TAL-PARLAMENT EWROPEW U TAL-KUNSILL dwar l-arranġamenti ta' aċċess għas-servizz pubbliku rregolat offrut mis-sistema dinjija ta' navigazzjoni bis-satellita li ġiet stabbilita mill-programm Galileo

text:
|

52010PC0550

	[pic] | IL-KUMMISSJONI EWROPEA |Brussel 8.10.2010KUMM(2010) 550 finali2010/0282 (COD)Proposta għalDEĊIŻJONI TAL-PARLAMENT EWROPEW U TAL-KUNSILLdwar l-arranġamenti ta' aċċess għas-servizz pubbliku rregolat offrut mis-sistema dinjija ta' navigazzjoni bis-satellita li ġiet stabbilita mill-programm Galileo(ippreżentata mill-Kummissjoni)MEMORANDUM TA’ SPJEGAZZJONI1. IL-KUNTEST TAL-PROPOSTAIr-Regolament (KE) Nru 683/2008 tal-Parlament Ewropew u tal-Kunsill tad-9 ta' Lulju 2008[1] jiddetermina l-kundizzjoni dwar implimentazzjoni ulterjuri tal-programmi Ewropej ta' navigazzjoni bis-satellita, GALILEO u EGNOS. Id-dispożizzjonijiet tal-Anness tar-Regolament jistabbilixxu l-għanijiet speċifiċi tal-programmi. Huma jipprevedu li s-sistema li sejra tiġi stabbilita mill-programm GALILEO sejra toffri ħames servizzi, fosthom "servizz pubbliku rregolat", imsejjaħ "Public Regulated Service" jew minn issa 'l quddiem "PRS", riżervat għall-utenti awtorizzati mill-gvernijiet għall-applikazzjonijiet sensittivi li jeħtieġu livell għoli ta' kontinwità fis-servizz. Huma jispeċifikaw li l-PRS juża sinjali qawwija u kodifikati.Il-PRS huwa servizz li l-pubbliku ġenerali mhux ser ikollu aċċess għalih u li huwa esklussivament riżervat għall-Kunsill, għall-Kummissjoni, għall-Istati Membri, eventwalment għall-aġenziji tal-Unjoni Ewropea, għall-Istati terzi u għall-organizzazzjonijiet internazzjonali awtorizzati kif xieraq. L-użu tiegħu għandu jkun kontrollat minħabba raġunijiet ta' sikurezza u sigurtà, kontra s-servizzi l-oħra mhux siguri li sejrin jiġu offruti miż-żewġ sistemi GNSS Ewropej. Għalhekk huwa indispensabbli li jiġu sorveljati l-utenti b'mezzi bħal m'huma l-istabbiliment ta' proċedura ta' awtorizzazzjoni, l-użu ta' kodiċi kriptografika, l-approvazzjoni tar-riċevituri, eċċ. Barra minn hekk, dan huwa servizz li ċerti applikazzjonijiet tiegħu jistgħu jkunu sensittivi ħafna fil-livell politiku u strateġiku. Il-karatteristiċi kollha tal-PRS jimponu d-definizzjoni preċiża, permezz ta' test leġiżlattiv, tal-arranġamenti tal-aċċess għall-PRS.Barra minn hekk, qabel l-adozzjoni stess tar-Regolament (KE) Nru 683/2008, fil-konklużjonijiet li adotta waqt il-laqgħa tiegħu tat-12 ta' Ottubru 2006, il-Kunsill tat-Trasport talab lill-Kummissjoni biex tkompli b'mod attiv il-ħidma tagħha dwar l-elaborazzjoni tal-politika ta' aċċess għall-PRS, biex tkun tista' b'mod partikolari tistabbilixxi l-kundizzjonijiet li taħthom l-Istati Membri sejrin jorganizzaw u jiġġestixxu l-gruppi ta' utenti tagħhom, fuq il-bażi tax-xogħol ta' tħejjija li diġà tlesta, u biex tippreżenta l-proposti tagħha fil-ħin sabiex il-Kunsill ikun jista' jiddelibera fuqhom u japprovahom. F'dawn l-istess konklużjonijiet, il-Kunsill tat-Trasport fakkar li l-użu tal-PRS mill-Istati Membri ser ikun obbligatorju u li l-ispejjeż kollha ta' użu ta' dan is-servizz sejrin jitħallsu mill-utenti fuq bażi mhux kummerċjali.Minħabba d-dewmien fl-implimentazzjoni tal-mekkaniżmi ta' kontroll differenti u issa li l-kalendarju li jipprevedi l-provvista tal-ewwel servizzi huwa magħruf, saret ħtieġa mhux biss xierqa issa wkoll urġenti li jiġu stabbiliti, permezz ta' test leġiżlattiv, l-arranġamenti tal-aċċess għall-PRS.2. KONSULTAZZJONI MAL-PARTIJIET INTERESSATI U L-ISTIMA TAL-IMPATTGħalkemm ma sarx uffiċjalment studju tal-impatt fuqu, l-proġett ta' test huwa madankollu r-riżultat ta' xogħol ta' tħejjija bir-reqqa li implika ħafna l-atturi differenti interessati mill-PRS, b'mod partikolari l-Istati Membri li sejrin ikunu l-utenti ewlenin ta' dan is-servizz.A. ID-DEFINIZZJONI TAL-PROBLEMASabiex tiġi evitata kwalunkwe konfużjoni, għandha ssir minn qabel distinzjoni semantika bejn minn naħa waħda l-utenti tal-PRS, li huma l-Istati Membri, il-Kunsill u l-Kummissjoni, kif ukoll eventwalment l-aġenziji tal-Unjoni Ewropea, l-Istati terzi u l-organizzazzjonijiet internazzjonali, u min-naħa l-oħra l-utenti tal-PRS li huma l-persuni fiżiċi jew ġuridiċi awtorizzati kif xieraq mill-utenti tal-PRS li jkollhom jew jużaw riċevitur PRS.Barra minn hekk, il-partijiet interessati tal-arranġamenti ta' aċċess għall-PRS huma dawn li ġejjin:- il-Kummissjoni, li tiġġestixxi l-aspetti kollha relatati mas-sigurtà tas-sistemi b'applikazzjoni tad-dispożizzjonijiet tal-Artikolu 13 tar-Regolament (KE) Nru 683/2008;- il-Kunsill, li huwa b'mod partikolari risponsabbli għall-implimentazzjoni tal-Azzjoni Konġunta 2004/552/PESK[2];- l-Istati Membri, li huma msejħa jkunu l-utenti ewlenin tal-PRS u li huma d-destinatarji tad-Deċiżjoni li hija l-għan ta' din il-proposta;- l-aġenzija tal-GNSS Ewropea stabbilita bir-Regolament (KE) Nru xxx/2010 li, b'applikazzjoni tal-Artikolu 16 tar-Regolament (KE) Nru 683/2008 u b'mod konformi mal-Linji Gwida mfassla mill-Kummissjoni, minn naħa tiżgura l-approvazzjoni tas-sigurtà tas-sistemi Ewropej ta' radjunavigazzjoni bis-satellita, u min-naħa l-oħra tmexxi ċ-ċentru ta' sigurtà Galileo. Dan iċ-ċentru ta' sigurtà huwa b'mod partikolari l-uniku interlokutur tal-Kunsill għall-implimentazzjoni, fir-rigward tal-utenti kollha tal-PRS, tal-istruzzjonijiet mogħtija skont l-Azzjoni Konġunta 2004/552/PESK;- l-impriżi li jfasslu jew jiffabbrikaw ir-riċevituri PRS, u għandhom jikkonformaw mal-istandards ta' approvazzjoni stabbiliti mill-awtorità ta' approvazzjoni ta' sigurtà stabbiliti fi ħdan l-aġenzija tal-GNSS Ewropea.Ir-rekwiżiti essenzjali ta' sigurtà marbuta mal-użu tal-PRS jikkonċernaw direttament is-sigurtà tal-Unjoni u tal-Istati Membri tagħha. F'dan ir-rigward huma involuti f'kwistjoni strateġika u għandhom x'jaqsmu wkoll mal-politika esterna tal-Unjoni. Dawn jeħtieġu l-istabbiliment ta' qafas ta' kontroll tal-utenti, għan essenzjali ta' din il-proposta.Dan il-qafas jinkludi kemm mezzi tekniċi, bħal pereżempju l-awtorizzazzjonijiet permezz ta' kowds kriptografiċi, kif ukoll mezzi istituzzjonali, bħal pereżempju l-proċeduri ta' approvazzjoni tas-sigurtà jew dawk li jirriżultaw mill-Azzjoni Konġunta 2004/552/PESK f'sitwazzjoni ta' kriżi. Dan għandu jqis il-fatt li l-utenti tal-PRS probabbli jkunu multipli u li jistgħu, skont l-użi rikjesti, ikollhom bżonnijiet differenti jew jiġu sottomessi għal eżiġenzi differenti fir-rigward l-affidabbiltà tagħhom.Il-qafas ta' kontroll għandu jiġi stabbilit qabel il-bidu tal-fażi ta' użu inizjali prevista għall-2014. Dan għandu jibqa' jeżisti matul din il-fażi kollha, jiġifieri għal bosta għexieren ta' snin, u għandu jippermetti l-aktar:- li jantiċipa sitwazzjoni ta' kriżi; u dan jimplika rapporti permanenti u istituzzjonalizzati, li jinkludu proċedura xierqa ta' deċiżjoni, bejn l-atturi pubbliċi u privati differenti;- li jirregola b'mod strett il-kundizzjonijiet tal-użu tar-riċevituri PRS, b'mod partikolari permezz ta' ġesjoni effikaċi tal-utenti;- li jissorvelja mill-qrib l-attività tal-impriżi li huma responsabbli għall-bini tar-riċevituri PRS, b'mod partikolari permezz tal-istabbiliment ta' regoli ta' manifattura stretti.Biex jiġu sodisfati dawn l-għanijiet, għandhom jiġu speċifikati u formalizzati r-responsabbiltajiet rispettivi tal-Kunsill, tal-Kummissjoni, tal-Istati Membri, u tal-atturi pubbliċi jew privati kollha l-oħra. Għandhom ukoll jiġu stabbiliti l-kundizzjonijiet tal-użu possibbli tal-PRS minn organizzazzjonijiet internazzjonali jew tal-Istati terzi, u tal-esportazzjoni tat-tagħmir tal-PRS. Il-ġestjoni tal-gruppi differenti ta' utenti tidher ukoll li hija element essenzjali tal-qafas li għandu jiġi stabbilit, b'mod partikolari sabiex jiġu limitati kemm jista' jkun l-effetti negattivi tan-nuqqas possibbli ta' wieħed minn dawn il-gruppi. Fl-aħħar nett, huwa importanti ħafna li jiġu stabbiliti l-istandards ta' approvazzjoni u ta' manifattura li serjrin jiġu imposti fuq il-manifatturi tar-riċevituri PRS, u li jiġi żgurat il-kontroll tagħhom mill-Unjoni Ewropea. Il-manifatturi għandhom ikunu mhux biss kapaċi li jiffabbrikaw riċevituri b'sigurtà għolja, iżda wkoll li jfasslu l-mekkaniżmi li jipprojbixxu li dawn jiġu dduplikati jekk jinsterqu jew jintilfu.B. L'APPROĊ MAGĦŻUL U S-SOLUZZJONIJIET ALTERNATTIVIIl-kwistjonijiet differenti marbuta mal-arranġamenti tal-aċċess għall-PRS kienu s-suġġett ta' diskussjonijiet fil-fond fi ħdan il-kunsill għas-sigurtà, msejjaħ "GSB", stabbilit bl-Artikolu 7 tar-Regolament (KE) Nru 876/2002 tal-Kunsill[3] u mħassar bl-Artikolu 23 tar-Regolament (KE) Nru 683/2008. Maħluq biex jindirizza l-kwistjonijiet ta' sigurtà li jikkonċernaw is-sistema GALILEO, il-GSB kien magħmul minn rappreżentant ta' kull Stat Membru tal-Unjoni Ewropea u rappreżentant tal-Kummissjoni. Fil-fatt, kien jiġbor il-ftit esperti li, ġewwa l-Unjoni Ewropea, għandhom il-kompetenzi meħtieġa biex jiżguraw is-sigurtà u s-sikurezza tas-sistemi kumplessi ħafna bħal m'hija l-GALILEO. Dan ġie sostitwit bi grupp ta' esperti tal-Kummissjoni[4].Fil-qafas tal-GSB, saru erba' "seminars PRS" fl-2006 u l-2007, li kull wieħed minnhom ġabar madwar sittin espert tal-Istati Membri. Id-diskussjonijiet fid-dettall kienu jirrigwardjaw il-problemi kollha ta' sigurtà li rriżultaw mill-użu tal-PRS, b'mod partikolari l-kwistjonijiet u karatteristiċi tekniċi, il-mekkaniżmi istituzzjonali li għandhom jiġu stabbiliti, il-kalendarju ta' dan l-istabbiliment, l-ambitu tal-użu tal-PRS, eċċ.Din is-serje ta' seminars ippermettiet li jintlaħaq kunsens bejn il-parteċipanti dwar il-ħtieġa li jiġi stabbilit malajr qafas regolamentarju xieraq, dwar il-prinċipji ġenerali tal-arranġamenti għall-aċċess tal-PRS, dwar l-istandards ta' sigurtà li għandhom jiġu sodisfati mil-lat tekniku u dwar l-istadji differenti tal-implimentazzjoni tagħhom. L-abbozz tat-test jagħti r-riżultati ta' dan ix-xogħol. Huwa biddilhom fi forma legali u adattahom għall-iskema ġdida ta' governanza tal-programmi Ewropej ta' radjunavigazzjoni bis-satellita stabbiliti bir-Regolament (KE) Nru 683/2008.L-elementi prinċipali tal-proposta huma mniżżla fil-punt 3 hawn taħt: Huma bbażati fuq il-konvinzjoni, tal-Istati Membri kollha, li l-arranġamenti tal-aċċess għall-PRS għandhom jirrispettaw standards minimi ta' sigurtà u proċeduri ta' awtorizzazzjoni komuni għall-Istati Membri kollha sabiex jiġi garantit livell għoli ta' sigurtà. Għandu jiġi osservat li t-test ma jsemmix il-kwistjoni tan-natura tal-użi tal-PRS, li titħalla għall-evalwazzjoni esklużiva ta' kull Stat Membru, iżda jistabbilixxi kriterji komuni li jippermettu lill-utenti pubbliċi tal-PRS jagħżlu l-utenti privati tagħhom b'mod sikur.Bis-soluzzjoni magħżula, il-funzjonijiet tekniċi marbuta direttament mal-infrastruttura huma ċċentralizzati fuq livell Ewropew permezz tal-attivitajiet taċ-ċentru ta' sigurtà mmexxi mill-aġenzija tal-GNSS Ewropea, filwaqt li bil-kontra il-funzjonijiet ta' kontroll tal-utenti pubbliċi u l-utenti privati huma deċentralizzati fuq livell nazzjonali sabiex jitqiesu r-restrizzjonijiet lokali. Il-mekkaniżimi legali previsti jiżguraw il-koerenza bejn iż-żewġ livelli ta' funzjonijiet u l-armonizzazzjoni tat-teħid ta' deċiżjonijiet, b'mod partikolari permezz tal-istandards minimi komuni li għandhom isegwu l-atturi kollha.Huwa essenzjali li wieħed jenfasizza li waqt ix-xogħol ta' tħejjija li sar fi ħdan il-GSB u fil-qafas tas-"seminars PRS", is-soluzzjonijiet kollha possibbli ġew meqjusa b'attenzjoni kbira. Intgħażlet biss dik li kienet tisodisfa l-aħjar kemm l-interessi tal-Unjoni Ewropea u tal-Istati Membri kif ukoll l-eżiġenzi fir-rigward tas-sigurtà u tas-sikurezza. Bosta għażliet alternattivi b'hekk twarrbu. Per eżempju:- ma jsir xejn. Minbarra l-fatt li din is-soluzzjoni ma tirrispettax il-konklużjonijiet adottati mill-Kunsill fit-12 ta' Ottubru 2006, fil-prattika din tirriżulta fit-twaqqif ta' kull użu tal-PRS, u dan huwa wkoll kontra d-dispożizzjonijiet tal-Anness tar-Regolament (KE) Nru 683/2008. Fil-fatt, la l-Kummissjoni, responsabbli għas-sigurtà tas-sistema , u lanqas il-Kunsill, responsabbli għall-implimentazzjoni tal-Azzjoni Konġunta 2004/552/PESK, u fl-aħħar nett u fuq kollox lanqas l-Istati Membri ma jistgħu b'mod serju jipprevedu li jużaw il-PRS mingħajr ma jkun ġie stabbilit minn qabel qafas preliminari li jiggarantixxi livell għoli ta' sigurtà għall-użu tiegħu;- in-nuqqas ta' kontroll tal-utenti tal-PRS mill-Istati Membri. Din is-soluzzjoni kienet tkun ukoll inkompatibbli mal-livell għoli ta' sigurtà meħtieġ għall-PRS. Din mhijiex possibbli minħabba s-sensittività ta' suġġett li għandu implikazzjonijiet fuq il-politika ta' sigurtà tal-Istati Membri u tal-Unjoni Ewropea;- ġestjoni totalment ċentralizzata, fuq livell tal-Unjoni Ewropea, tal-istandards u l-proċeduri ta' awtorizzazzjoni, ta' approvazzjoni u ta' kontroll kollha relatati mal-arranġamenti tal-aċċess għall-PRS, b'mod partikolari għall-manifattura tar-riċevituri u d-distribuzzjoni tal-kowds ta' aċċess. Din is-soluzzjoni wriet li hija negattiva għall-iżvilupp tas-swieq marbuta mal-użi tal-PRS u kontra l-prinċipju tas-sussidjarjetà. Fil-fatt, l-Unjoni bħalissa m'għandhiex il-kompetenzi tekniċi meħtieġa biex tiżgura tali ġestjoni ċentralizzata, anke jekk jeħtieġ li eventwalment tikseb għarfien fir-rigward tal-approvazzjoni permezz tal-ħidma tal-aġenzija tal-GNSS Ewropea. Dawn il-kompetenzi, b'mod partikolari għal dak li jikkonċerna l-komponenti kriptografiċi, llum huma kkonċentrati f'għadd żgħir ta' Stati Membri. L-Unjoni lanqas m'għandha għodda li jippermettu ġestjoni u kontroll ċentralizzati tal-manifattura tar-riċevituri PRS, attività ta' natura parzjalment industrijali li tista' biss titwettaq mill-Istati Membri għal dak li jikkonċerna l-aspetti ta' sigurtà;- ġestjoni, bil-kontra, totalment deċentralizzata tal-istess elementi fil-livell tal-Istati Membri. Din is-soluzzjoni wkoll twarrbet, għaliex ma tippermettix li jiġu stabbiliti faċilment standards minimi komuni għall-Istati Membri kollha u, barra minn hekk, li jiġi żgurat ir-rispett ta' tali standards bl-istess livell ta' eżiġenza fl-Istati Membri kollha. Għalhekk jeħtieġ li l-awtoritajiet tal-Unjoni jistabbilixxu standards komuni u jiżguraw li jiġu rispettati.Is-soluzzjoni magħżula tistabbilixxi b'mod definittiv sistema li tirrikonċilja l-aħjar ġestjoni ċentralizzata ta' ċertu elementi fuq livell tal-Unjoni, meta tali ċentralizzazzjoni tkun possibbli u mixtieqa, u ġestjoni deċentralizzata tal-elementi l-oħra fil-każ li, anke jekk l-infrastruttura hija proprjetà tal-Unjoni, l-Istati Membri jidhru li jkunu l-aħjar atturi biex iwettquha.C. L-IMPATT FUQ L-ISTATI MEMBRI U L-PARTIJIET INTERESSATI L-OĦRAHemm possibbiltà li d-deċiżjoni li hija s-suġġett tal-proposta jkollha impatt fuq l-Istati Membri, l-awtoritajiet tal-Unjoni Ewropea, l-organizzazzjonijiet internazzjonali u l-Istati terzi, l-impriżi industrijali.L-ewwel nett fir-rigward tal-Istati Membri, li fil-prinċipju huma l-ewwel ikkonċernati u interessati fl-użi tal-PRS, jeħtieġ li wieħed jenfasizza li d-deċiżjoni sejra jkolla impatt biss fuq dawk l-Istati li jixtiequ jużaw il-PRS u li mhux sejra taffettwa, anke finanzjarjament, dawk li ma jixtiequx jużawh. Stat Membru li jkun jixtieq juża l-PRS ser ikollu l-ewwel nett jaħtar "Awtorità PRS responsabbli" li tamministra l-utenti tiegħu, eventwalment jieħu ħsieb il-manifattura tar-riċevituri PRS u, jekk ikun il-każ, jissorvelja l-konformità ma' standards komuni tal-manifattura tar-riċevituri PRS ft-territorju tiegħu. Għandu jiġi nnotat li entità li diġà teżisti fi ħdan Stat Membru sejra tkun tista' jkollha r-rwol ta' "Awtorità PRS responsabbli".Sabiex jiġu vvalutati l-ħtieġijiet tal-Istati Membri fir-rigward tal-uzu tal-PRS, il-Kummissjoni bagħtitilhom kwestjonarju fl-2008. It-tweġibiet għal dan il-kwestjonarju, li ma jobbligaw bl-ebda mod l-Istati Membri b'mod formali, huma miġbura fil-qosor fiż-żewġ tabelli hawn taħt, fejn l-Istati Membri li ma jissemmewx ma jkunux wieġbu għall-kwestjonarju:[pic][pic]Wieħed għandu jinsisti fuq il-fatt li jekk l-użi potenzjali differenti tal-PRS jitħallew għad-diskrezzjoni tal-Istati Membri, ix-xewqat ta' dawn tal-aħħar f'dan ir-rigward jistgħu biss jiġu sodisfati jekk ikunu kompatibbli mar-rispett tal-istandards minimi ta' sigurtà imposti. Il-ħtiġijiet tal-Istati Membri li huma inkompatibbli jew ftit kompatibbli mar-rispett ta' dawn l-istandards għalhekk ma jkunux koperti mill-PRS, iżda mis-servizz miftuħ li joffri prestazzjoni ekwivalenti f'termini ta' preċiżjoni.Fir-rigward tal-awtoritajiet tal-Unjoni Ewropea, it-test jimponilhom l-istess restrizzjonijiet ta' użu bħal dawk imposti fuq l-Istati Membri. Fil-fatt, il-prinċipji ġenerali miftiehma mal-Istati Membri fil-qafas tad-diskussjonijiet li saru qabel it-tfassil tal-proposta jawtorizzaw totalment użi "Ewropej" tal-PRS, iżda jirriżultaw ukoll f'arranġamenti ta' aċċess identiċi għall-utenti kollha. L-awtoritajiet tal-Unjoni kkonċernati, jiġifieri l-Kunsill, il-Kummissjoni u, jekk ikun il-każ, l-aġenżiji tal-Unjoni, sejrin ikollhom ir-responsabbiltà li jiddeċiedu jekk jixtiequx jirrikorru għall-PRS u għal liema użi. Barra minn hekk, il-Kunsill u l-aġenzija tal-GNSS Ewropea huma mitluba li jkollhom rwol partikolari fil-qafas tal-Azzjoni Konġunta 2004/552/PESK.Barra minn hekk, rigward l-organizzazzjonijiet internazzjonali u l-Istati terzi, ir-restrizzjonijiet ta' użu tal-PRS sejrin jirriżultaw mill-Ftehimiet internazzjonali li għandhom jiksbu qabel mal-Unjoni Ewropea jekk jixtiequ jkollhom aċċess għal dan is-servizz. Dawn sejrin ikunu mill-inqas ristrettivi daqs dawk imposti fuq l-Istati Membri.Fl-aħħar nett rigward l-impriżi industrijali, l-ewwel nett għandu jiġi indikat li dawk li għażlu volontarjament li jwieġbu għas-sejħiet ta' offerti rigward it-tfassil jew il-manifattura tar-riċevituri PRS biss sejrin jiġu sottomessi għar-restrizzjonijiet marbuta mar-rispett tal-istandards restrittivi. Barra minn hekk, billi l-PRS huwa servizz ġdid li għad ma kienx hemm bħalu fil-passat, l-impatt ekonomiku tal-introduzzjoni tiegħu jista' biss ikun pożittiv minkejja r-restrizzjonijiet marbuta mas-sigurtà.L-impriżi fil-fatt ġew ikkonsultati bosta drabi dwar il-kundizzjonijiet tal-użu tal-PRS, b'mod partikolari permezz tal-istudju PACIFIC li sar fil-qafas tas-sitt (6) Programm Qafas dwar ir-Riċerka u l-Iżvilupp. Minn dan jirriżulta li l-impriżi:- jirrekonoxxu l-ħtiġijiet speċifiċi ta' sigurtà tal-PRS;- huma favorevoli għal użu wiesgħa tal-PRS fl-oqsma relatati mas-sigurtà, b'mod partikolari d-difiża u l-attivitajiet tal-puliżija;- fil-qasam tad-difiża, jenfasizzaw il-ħtieġa ta' interoperabbiltà mas-sinjal militari tal-GPS;- għall-attivitajiet tal-pulizija, jenfasizzaw l-utilità li r-riċevituri PRS jintużaw flimkien ma' mezzi oħra ta' telekomunikazzjoni sikuri;- jaħsbu li huwa neċessarju li jkunu jistgħu jiġu esportati riċevituri PRS fl-Istati terzi li sejrin ikunu awtorizzati li jsiru utenti tal-PRS.Il-proposta tat-test ma fihiex elementi li jmorru kontra x-xewqat tal-impriżi, anke jekk tipprevedi qafas strett, li jiggarantixxi livell għoli ta' sigurtà, kundizzjonijiet ta' manifattura u ta' użu tar-riċevituri PRS mill-atturi tas-settur privat.D. EŻISTENZA TA' KUNSENS AWTENTIKUKif kien diġà indikat hawn fuq, l-abbozz tat-test huwa r-riżultat ta' xogħol ta' tħejjija b'reqqa kbira li, fl-2006 u l-2007, kien implika l-atturi differenti interessati fil-PRS, b'mod partikolari l-Istati Membri li sejrin ikunu l-utenti ewlenin tal-PRS.Mill-2007, il-bosta diskussjonijiet li saru fid-diversi awtoritajiet responsabbli għas-sigurtà tal-programmi u tas-sistemi kkonfermaw biss il-kunsens milħuq għas-soluzzjonijiet diversi magħżula fil-proġett. Dawn l-awtoritajiet, magħmula minn rappreżentanti tal-Istati Membri, huma prinċipalment il-grupp ta' esperti dwar is-sigurtà tas-sistemi GNSS Ewropej u s-sottogrupp ta' ħidma, speċifikament iddedikat għall-PRS, maħluq minn dan il-grupp ta' esperti.Għandu jiġi mfakkar li fil-fatt, meta titqies is-sensittività tagħhom, il-kwistjonijiet marbuta mal-użu tal-PRS jikkonċernaw, apparti s-sigurtà tas-sistemi, is-sigurtà tal-Istati Membri stess. Għalhekk jirriżulta li huwa politikament u prattikament impossibbli li ma jintlaħaqx kunsens bejn l-Istati Membri fuq is-soluzzjonijiet magħżula. L-użu tal-Azzjoni Konġunta 2004/552/PESK, li jaqa' taħt ir-regola tal-unanimità, li huwa wkoll previst b'mod espliċitu fl-Artikolu 11 tal-abbozz fil-każijiet kollha fejn is-sigurtà tal-Unjoni Ewropea u Istati Membri tagħha x'aktarx li jiġi kkontestat.3. L-ELEMENTI LEGALI TAL-PROPOSTAIl-proposta tal-Kummissjoni hija legalment ibbażata fuq l-Artikolu 172 tat-Trattat dwar il-funzjonament tal-Unjoni Ewropea, l-ex Artikolu 156 tat-Trattat li jistabbilixxi l-Komunità Ewropea. Barra minn hekk din tieħu l-forma ta' proposta ta' deċiżjoni tal-Parlament Ewropew u tal-Kunsill, għaliex id-destinatarji tat-test huma l-Istati Membri biss.Din fiha l-miżuri ewlenin li ġejjin:- prinċipji ġenerali dwar l-arranġamenti ta' aċċess għall-PRS, b'mod partikolari l-fatt li l-Kunsill, il-Kummissjoni u l-Istati Membri għandhom aċċess għall-PRS b'mod illimitat u mhux interrott fil-partijiet kollha tad-Dinja u li l-aċċess għall-PRS tal-aġenziji tal-Unjoni Ewropea, tal-Istati terzi u tal-organizzazzjonijiet internazzjonali jeħtieġ l-eżekuzzjoni ta' ftehim;- l-obbligu għall-utenti tal-PRS li jaħtru "Awtorità PRS responsabbli" għall-ġestjoni u l-kontroll tal-manifattura, ż-żamma u l-użu tar-riċevituri PRS, u l-istabbiliment ta' standards komuni minimi li għalihom għandhom jikkonformaw l-Awtoritajiet PRS responsabbli;- is-sorveljanza tal-kundizzjonijiet ta' manifattura u ta' sigurtà tar-riċevituri PRS;- dispożizzjonijiet dwar il-kontroll tal-esportazzjonijiet, il-postijiet ta' kontroll imxerrda mad-dinja u l-applikazzjoni ta' azzjonijiet konġunti fil-qafas tat-"tieni pilastru".Fl-aħħar nett, anke jekk it-test jista' jkollu impatt fuq il-politika barranija u ta' sigurtà komuni, madankollu għandu jiġi adottat fil-qafas tal-proċeduri previsti mit-Trattat dwar il-funzjonament tal-Unjoni Ewropea b'applikazzjoni tal-każistika tal-Qorti tal-Ġustizzja li tirriżulta mis-sentenza tal-20 ta' Mejju 2008 li ngħatat fil-kawża C-91/05 (Kummissjoni tal-Komunitajiet Ewropej kontra l-Kunsill tal-Unjoni Ewropea), imsejħa "L-armi żgħar".4. IMPATT BAĠITARJUIl-proposta tal-Kummissjoni ma għandha l-ebda impatt dirett fuq il-baġit tal-Unjoni Ewropea; b'mod partikolari, ma timpenjax lill-Unjoni f'politika ġdida u l-entitajiet ta' kontroll diversi tal-Unjoni li għalihom tirreferi diġà ġew stabbiliti permezz ta' testi oħra.5. INFORMAZZJONI ADDIZZJONALIIl-PRS huwa servizz li fih ċertu applikazzjonijiet li jistgħu jkunu sensittivi ħafna fuq il-livelli politiċi u strateġiċi. Madankollu, il-proposta tal-Kummissjoni m'għandhiex l-għan li tirregolamenta l-applikazzjonijiet potenzjali tal-PRS innifishom, iżda l-arranġamenti tal-aċċess għal dan is-servizz. Għalhekk hija għandha natura aktar teknika milli politika.2010/0282 (COD)Proposta għalDEĊIŻJONI TAL-PARLAMENT EWROPEW U TAL-KUNSILLdwar l-arranġamenti ta' aċċess għas-servizz pubbliku rregolat offrut mis-sistema dinjija ta' radjunavigazzjoni bis-satellita li ġiet stabbilita mill-programm GalileoIL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 172 tiegħu,Wara li kkunsidraw il-proposta tal-Kummissjoni Ewropea,Wara t-trażmissjoni tal-abbozz tal-att leġiżlattiv lill-Parlamenti nazzjonali,Wara li kkunsidraw l-opinjoni tal-Kumitat Ekonomiku u Soċjali Ewropew[5],Wara li kkunsidraw l-opinjoni tal-Kumitat tar-Reġjuni[6],Filwaqt li jaġixxu b'konformità mal-proċedura leġiżlattiva ordinarja,Billi:1.  Ir-Regolament (KE) Nru 683/2008 tal-Parlament Ewropew u tal-Kunsill tad-9 ta' Lulju 2008 dwar implimentazzjoni ulterjuri tal-programmi Ewropej ta' navigazzjoni bis-satellita (EGNOS u Galileo)[7] jipprevedi fl-Anness tiegħu li l-għanijiet speċifiċi tal-programm Galileo jikkonsistu li jiġi żgurat li s-sinjali li titfa' s-sistema jkunu jistgħu jintużaw b'mod partikolari biex jiġi offrut servizz pubbliku rregolat (minn issa 'l quddiem "PRS") riżervat għall-utenti awtorizzati mill-gvernijiet, għall-applikazzjonijiet sensittivi li jeħtieġu livell għoli ta' kontiwità ta' servizz.2.  Fil-konklużjonijiet li adotta waqt il-laqgħa tiegħu tat-12 ta' Ottubru 2006, il-Kunsill tat-Trasport talab lill-Kummissjoni biex tkompli b'mod attiv il-ħidma tagħha dwar l-elaborazzjoni tal-politika ta' aċċess għall-PRS, biex tkun tista' b'mod partikolari tistabbilixxi l-kundizzjonijiet li taħthom l-Istati Membri sejrin jorganizzaw u jiġġestixxu l-gruppi ta' utenti tagħhom, fuq il-bażi tax-xogħol ta' tħejjija, u biex tippreżenta l-proposti tagħha fil-ħin sabiex il-Kunsill ikun jista' jiddelibera fuqhom u japprovahom. F'dawn l-istess konklużjonijiet, il-Kunsill tat-Trasport fakkar li l-użu tal-PRS mill-Istati Membri ser ikun obbligatorju u li l-ispejjeż kollha ta' użu ta' dan is-servizz sejrin jitħallsu mill-utenti fuq bażi mhux kummerċjali.3.  Il-Kunsill indika bosta drabi li s-sistema li ġiet stabbilita mill-programm Galileo hija sistema ċivili taħt kontroll ċivili, jiġifieri mwettqa skont standards ċivili minn eżiġenzi ċivili u taħt il-kontroll tal-istituzzjonijiet tal-Unjoni.4.  Il-PRS huwa, fost is-servizzi diversi offruti mis-sistemi Ewropej ta' radjunavigazzjoni bis-satellita, is-servizz li huwa kemm l-aktar sikur kif ukoll l-aktar sensittiv. Huwa għandu jiżgura, għall-benefiċċju tal-utenti tiegħu, kontinwità ta' servizz anke fis-sitwazzjonijiet ta' kriżi l-aktar serji. Il-konsegwenzi ta' infrazzjoni tar-regoli ta' sigurtà waqt l-użu ta' dan is-servizz m'għandhomx ikunu limitati għall-utent ikkonċernat, iżda għandhom jiġu estiżi potenzjalment għal utenti oħra. L-użu u l-ġestjoni tal-PRS għalhekk għandhom jaqaw taħt ir-responsabbiltà komuni tal-Istati Membri għas-sigurtà tal-Unjoni Ewropea u s-sigurtà tagħhom stess. F'dan il-kuntest, l-aċċess għall-PRS għandu jkun limitat b'mod strett għal ċertu kategoriji ta' utenti li jkunu soġġetti għal kontroll permanenti.5.  Għalhekk jeħtieġ li jiġu definiti l-arranġamenti tal-aċċess għall-PRS u tar-regoli ta' ġestjoni tiegħu filwaqt li jiġu speċifikati b'mod partikolari l-prinċipji ġenerali relatati ma' dan l-aċċess, il-funzjonijiet tal-entitajiet ta' ġestjoni u ta' kontroll diversi, il-kundizzjonijiet marbuta mal-manifattura u mas-sigurtà tar-riċevituri, l-iskema tal-kontroll tal-esportazzjonijiet.6.  Rigward il-prinċipji ġenerali tal-aċċess għall-PRS, l-għan innifsu ta' dan is-servizz kif ukoll il-karatteristiċi tiegħu jimponu li l-użu tiegħu jkun strettament riżervat għall-Kunsill, għall-Kummissjoni, għall-Istati, għall-aġenziji tal-Unjoni u għall-organizzazzjonijiet internazzjonali awtorizzati kif xieraq, filwaqt li l-Kunsill, il-Kummissjoni u l-Istati Membri jistgħu jkollhom aċċess b'mod diskrezzjonali u b'mod illimitat u mhux interrott fil-partijiet kollha tad-dinja. Barra minn hekk, kull Stat Membru għandu jkun jista' jiddeċiedi awtorevolment liema huma l-utenti tal-PRS awtorizzati u liema huma l-użi li jirriżultaw minnu, inklużi l-użi marbuta mas-sigurtà, b'mod konformi mal-istandards minimi ta' sigurtà.7.  Barra dan, sabiex jiġi promoss fuq livell dinji l-użu tat-teknoloġija Ewropea għall-applikazzjonijiet governattivi sikuri fir-rigward tar-radjunavikazzjoni bis-satellita, għandhom jiġu previsti l-kundizzjonijiet li taħthom ċertu Stati terzi u organizzazzjonijiet internazzjonali sejrin ikunu jistgħu jużaw il-PRS, filwaqt li r-rispett tal-eżiġenzi ta' sigurtà ikun dejjem essenzjali.8.  B'mod ġenerali, l-Unjoni u l-Istati Membri għandhom jagħmlu minn kollox sabiex jiżguraw is-sikurezza u s-sigurtà tas-sistema stabbilita mill-programm Galileo u tat-teknoloġiji u t-tagħmir tal-PRS, biex jiġi evitat l-użu tas-sinjali maħruġa għall-PRS minn persuni fiżiċi jew ġuridiċi mhux awtorizzati u biex jiġi projbit użu tal-PRS li jista' jkun ta' ħsara għalihom.9.  F'dan ir-rigward, l-Istati Memri għandhom jistipulaw l-iskema ta' sanzjonijiet applikabbli fil-każ ta' nuqqas ta' rispett tal-obbligi li jirriżultaw minn din id-Deċiżjoni u jiżguraw li dawn is-sanzjonijiet ikunu applikati. Dawn is-sanzjonijiet għandhom ikunu effikaċi, proporzjonati u dissważivi.10.  Rigward l-entitajiet ta' ġestjoni u ta' kontroll, jidher li s-soluzzjoni li kull utent jiġi mħeġġeġ li jaħtar "Awtorità PRS responsabbli" għall-ġestjoni u l-kontroll tal-utenti pubbliċi tiegħu, hija l-aħjar biex tiġi żgurata ġestjoni effikaċi tal-użu tal-PRS billi tiffaċilita r-relazzjonijiet bejn l-atturi diversi responsabbli għas-sigurtà u billi tiggarantixxi kontroll permanenti tal-utenti pubbliċi, b'mod partikolari tal-utenti pubbliċi nazzjonali, b'rispett tal-istandards komuni minimi. Wieħed għandu jinnota li Awtorità PRS responsabbli mhijiex neċessarjament marbuta ma' Stat Membru partikolari u li bosta utenti diversi jistgħu jaħtru l-istess Awtorità PRS responsabbli.11.  Barra minn hekk, waħda mill-missjonijiet taċ-ċentru ta' sigurtà msemmija fl-inċiż ii) tal-punt a) tal-Artikolu 16 tar-Regolament (KE) Nru 683/2008 għandha tikkonsisti fl-iżgurar tal-interfaċċja teknika bejn l-atturi differenti responsabbli għas-sigurtà tal-PRS.12.  Il-Kunsill huwa wkoll mħeġġeġ li jkollu rwol fil-ġestjoni tal-PRS minn naħa permezz tal-applikazzjoni tal-Azzjoni Konġunta tal-Kunsill 2004/552/PESK tat-12 ta' Lulju 2004 dwar aspetti tal-operazzjoni tas-sistema Ewropea tar-radjunavigazzjoni bis-satellita li jaffetwaw s-sigurtà tal-Unjoni Ewropea[8], u min-naħa l-oħra permezz tal-approvazzjoni tal-Ftehimiet nazjonali li jawtorizzaw lil Stat terz jew organizzazzjoni internazzjonali juża l-PRS.13.  Rigward il-manifattura u s-sigurtà tar-riċevituri, l-obbligi ta' sigurtà jeħtieġu li dan il-kompitu jista' jitħalla biss f'idejn Stat Membru li jista' juża l-PRS jew f'idejn impriżi stabbiliti fit-territorju ta' Stat Membru li jista' juża l-PRS. Barra minn hekk, l-entità li tipproduċi riċevituri għandha tkun ġiet awtorizzata kif xieraq minn qabel mill-aġenzija tal-GNSS Ewropea stabbilita bir-Regolament (KE) Nru xxx/2010[9] u għandha tikkonforma mar-regoli stabbiliti mill-awtorità ta' approvazzjoni mwaqqfa fi ħdan din l-aġenzija. L-Awtoritajiet PRS responsabbli għandhom jikkontrollaw kontinwament ir-rispett kemm tal-istandards ta' approvazzjoni maħruġa minn din l-awtorità ta' approvazzjoni kif ukoll tal-eżiġenzi tekniċi partikolari li jirriżultaw mill-istandards komuni minimi.14.  Rigward il-kontroll tal-esportazzjonijiet, għandhom jiġu ristretti l-esportazzjonijiet ta' tagħmir jew teknoloġiji relatati mal-użu tal-PRS 'il barra mill-Unjoni Ewropea lejn dawk l-Istati terzi li huma awtorizzati kif xieraq biex ikollhom aċċess għall-PRS b'applikazzjoni ta' Ftehim internazzjonali magħmul mill-Unjoni.15.  Il-Kummissjoni għandha tingħata s-setgħa li tadotta atti delegati b'mod konformi mal-Artikolu 290 tat-Trattat dwar il-funzjonament tal-Unjoni Ewropea sabiex minn naħa jiġu stabbiliti r-regoli dwar il-protezzjoni tal-informazzjoni klassifikata li tikkonċerna l-PRS, u min-naħa l-oħra biex ikunu jistgħu jinbidlu l-istandards komuni minimi.16.  Billi l-għan ta' din id-Deċiżjoni, jiġifieri li jiġu stabbiliti l-arranġamenti li skonthom l-Istati, il-Kunsill, il-Kummissjoni, l-aġenziji tal-Unjoni u l-organizzazzjonijiet internazzjonali jistgħu jkollhom aċċess għall-PRS, ma jistax jintlaħaq biżżejjed mill-Istati Membri u jista', minħabba d-daqs tal-azzjoni, jitwettaq aħjar fuq il-livell tal-Unjoni, din tal-aħħar tista' tieħu miżuri, b'mod konformi mal-prinċipju tas-sussidjarjetà msemmi fl-Artikolu 5 tat-Trattat dwar l-Unjoni Ewropea. Barra minn hekk, b'mod konformi mal-prinċipju ta’ proporzjonalità, kif stabbilit fl-Artikolu msemmi, din id-Deċiżjoni ma teċċedix dak li hu meħtieġ biex jintlaħaq dan l-għan.ADOTTAW DIN ID-DEĊIŻJONI:Artikolu 1SuġġettDin id-Deċiżjoni tistabbilixxi l-arranġamenti li skonthom l-Istati, il-Kunsill, il-Kummissjoni, l-aġenziji tal-Unjoni u l-organizzazzjonijiet internazzjonali jistgħu jkollhom aċċess għas-servizz pubbliku rregolat (minn issa 'l quddiem "PRS") offrut mis-sistema dinjija ta' radjunavigazzjoni bis-satellita (GNSS) li ġiet stabbilita mill-programm Galileo.Artikolu 2Prinċipji ġenerali rigward l-aċċess għall-PRS17.  L-utenti tal-PRS għandhom ikunu l-Kunsill, il-Kummissjoni u l-Istati Membri, kif ukoll l-aġenziji tal-Unjoni, l-Istati terzi u l-organizzazzjonijiet internazzjonali awtorizzati kif xieraq.18.  Il-Kunsill, il-Kummissjoni u l-Istati Membri għandhom ikollhom aċċess għall-PRS b'mod illimitat u mhux interrott fil-partijiet kollha tad-dinja.19.  Il-Kunsill, il-Kummissjoni u kull Stat Membru għandhom jiddeċiedu jekk għandux jintuża l-PRS.20.  L-utenti pubbliċi tal-PRS għandhom ikunu l-persuni fiżiċi jew ġuridiċi awtorizzati kif xieraq mill-utenti privati tal-PRS biex ikollhom jew jużaw riċevitur PRS.21.  Il-Kunsill u l-Kummissjoni għandhom jiddeċiedu dwar il-kategoriji tal-aġenti tagħhom li huma awtorizzati li jkollhom jew jużaw riċevitur PRS, b'mod konformi mal-istandards komuni minimi msemmijin fl-Artikolu 6(6). Stat Membru li juża l-PRS għandu jiddeċiedi awtorevolment dwar il-kategoriji ta' persuni fiżiċi li joqgħodu fit-territorju tiegħu u tal-persuni ġuridiċi stabbiliti fit-territorju tiegħu li huma awtorizzati li jkollhom jew jużaw riċevitur PRS, kif ukoll l-użi li jsiru minnu, b'mod konformi mal-istandards minimi msemmijin fl-Artikolu 6(6). L-użi jistgħu jinkludu użi marbuta mas-sigurtà.22.  Aġenzija tal-Unjoni għandha tkun tista' tuża l-PRS biss fil-qafas u skont l-arranġamenti previsti fi Ftehim amministrattiv li jkun intlaħaq bejn il-Kummissjoni u din l-aġenzija.23.  Stat terz jew organizzazzjoni internazzjonali għandu jkun jista' juża l-PRS biss jekk:24.  Jeżisti Ftehim ta' sigurtà bejn l-Unjoni minn naħa u dan l-Istat terz jew din l-organizzazzjoni internazzjonali min-naħa l-oħra;25.  U jeżisti Ftehim bejn l-Unjoni minn naħa u dan l-Istat terz jew din l-organizzazzjoni internazzjonali min-naħa l-oħra, konkluż skont il-proċedura prevista fl-Artikolu 218 tat-Trattat dwar il-funzjonament tal-Unjoni Ewropea u li jistabbilixxi l-kundizzjonijiet u l-arranġamenti tal-użu tal-PRS minn dan l-Istat terz jew din l-organizzazzjoni internazzjonali.Artikolu 3Awtorizzazzjoni ta' aċċess marbuta mal-funzjonament tas-sistemaMingħajr ħsara għall-Artikolu 2 u għall-finijiet li jiġi żgurat il-funzjonament tajjeb tas-sistema, għandhom jiġu awtorizzati li jkollhom aċċess għat-teknoloġija tal-PRS u li jkollhom jew jużaw riċevituri PRS filwaqt li jirrispettaw ir-regoli ta' sigurtà partikolari stabbiliti mill-Kummissjoni u billi jikkonformaw b'mod strett mal-istruzzjonijiet li tagħtihom il-Kummissjoni:-  il-Kummissjoni, meta din tal-aħħar tkun qiegħda twettaq ir-rwol ta' amministratur tal-programm Galileo;-  l-operaturi tas-sistema stabbilita mill-programm Galileo, għall-finijiet stretti tar-rispett tal-ispeċifikazzjonijiet li għalihom għandhom jikkonformaw;-  l-aġenzija tal-GNSS Ewropea, biex tkun tista' twettaq il-kompiti li jkunu ngħatawlha;-  l-Aġenzija Spazjali Ewropea, għall-finijiet stretti ta' riċerka, żvilupp u l-varar tal-infrastruttura.Artikolu 4Protezzjoni tal-informazzjoni klassifikata26.  L-Istati Membri għandhom jiggarantixxu l-protezzjoni tal-informazzjoni klassifikata li tikkonċerna l-PRS.27.  Il-Kummissjoni għandha tistabbilixxi permezz ta' atti delegati, b'mod konformi mal-Artikoli 12, 13 u 14, ir-regoli relatati mal-protezzjoni tal-informazzjoni klassifikata li tikkonċerna l-PRS, b'mod partikolari dik relatata mal-ħtieġa, għal persuna ġuridika jew fiżika, li taċċedi għal informazzjoni klassifikata biex tkun tista' twettaq funzjoni jew kompitu speċifiku. Kull Stat Membru għandu jinnotifika lill-Kummissjoni bid-dispożizzjonijiet speċifiċi li jadotta sabiex jimplimenta dan il-paragrafu.28.  Jekk ikun jidher li xi dejta relatata mal-PRS tkun ġiet imxerrda lil terzi mhux awtorizzati li jkunu jafuha, il-Kummissjoni għandha tiftaħ investigazzjoni, tinforma lill-Kunsill u l-Parlament bir-riżultati tal-investigazzjonijiet tagħha u tadotta miżuri li jirrimedjaw għall-konsegwenzi ta' dan it-tixrid irregolari.Artikolu 5SanzjonijietL-Istati Membri għandhom jistabbilixxu l-iskema ta' sanzjonijiet applikabbli għal ksur tad-dispożizzjonijiet nazzjonali adottati b'applikazzjoni ta' din id-Deċiżjoni. Is-sanzjonijiet għandhom ikunu effettivi, proporzjonati u diżwassivi.Artikolu 6Awtorità PRS responsabbli29.  Kull utent tal-PRS li jirrikorri għall-PRS għandu jaħtar entità, imsejħa Awtorità PRS responsabbli. Bosta utenti tal-PRS jistgħu jaħtru Awtorità PRS responsabbli komuni.30.  Il-missjoni ta' Awtorità PRS responsabbli maħtura minn Stat għandha tkun li ġġestixxi u tikkontrolla l-manifattura, iż-żamma u l-użu tar-riċevituri PRS mill-persuni fiżiċi li joqgħodu fit-territorju ta' dan l-Istat u mill-persuni ġuridiċi stabbiliti fit-territorju ta' dan l-Istat.31.  Il-missjoni ta' Awtorità PRS responsabbli maħtura mill-Kunsill, il-Kummissjoni, aġenzija tal-Unjoni jew organizzazzjoni internazzjonali għandha tkun li ġġestixxi u tikkontrolla ż-żamma u l-użu tar-riċevituri PRS mill-aġenti rispettivi ta' dawn l-istituzzjonijiet, aġenziji u organizzazzjonijiet.32.  Bħala operatur taċ-ċentru ta' sigurtà msemmi fl-inċiż ii) tal-punt a) tal-Artikolu 16 tar-Regolament (KE) Nru 683/2008 (minn issa 'l quddiem "ċentru ta' sigurtà"), l-aġenzija tal-GNSS Ewropea tista' tiġi maħtura bħala Awtorità PRS responsabbli minn utent tal-PRS.33.  Id-detenturi u l-utenti tar-riċevituri PRS għandhom jinġabru f'kategoriji ta' utenti mill-Awtorità PRS responsabbli li jiddependu minnha. L-Awtorità PRS responsabbli għandha tistabbilixxi d-drittijiet ta' aċċess għall-PRS għal kull kategorija ta' utenti.34.  L-Awtoritajiet PRS responsabbli għandhom jikkonformaw ma' standards komuni minimi għall-ġestjoni u l-kontroll tad-detenturi, l-utenti u l-manifatturi tar-riċevituri PRS. Dawn l-istandards komuni minimi huma mniżżla fl-Anness. Il-Kummissjoni tista' permezz ta' atti delegati, b'mod konformi mal-Artikoli 12, 13 u 14, temenda dan l-Anness kollu jew parti minnu biex tqis l-iżvilupp tal-programm, b'mod partikolari fuq il-livell tekniku, u l-iżvilupp tal-ħtiġijiet fil-qasam tas-sigurtà.35.  Il-Kummissjoni għandha tiżgura, bl-għajnuna tal-Istati Membri u tal-aġenzija tal-GNSS Ewropea, ir-rispett tal-istandards komuni minimi mill-Awtoritajiet PRS responsabbli b'mod partikolari billi tagħmel verifiki jew ispezzjonijiet.36.  Meta Awtorità PRS responsabbli ma tikkonformax mal-istandards komuni minimi, il-Kummissjoni tista' titlob għall-użu, minn din l-Awtorità, tal-mezzi tekniċi tal-aġenzija tal-GNSS Ewropea.Artikolu 7Ir-rwol taċ-ċentru ta' sigurtàIċ-ċentru ta' sigurtà għandu jiżgura l-interfaċċja teknika bejn l-Awtoritajiet PRS Responsabbli, filwaqt li l-Kunsill jaġixxi skont l-Azzjoni Konġunta 2004/552/PESK, u ċ-ċentri ta' kontroll. Huwa għandu jinforma lill-Kummissjoni bi kwalunkwe avveniment li jista' jaffettwa l-funzjonament tajjeb tal-PRS.Artikolu 8Il-manifattura u s-sigurtà tar-riċevituri u tal-moduli ta' sigurtà37.  Kull Stat Membru li jirrikorri għall-PRS jista' jew jiżgura huwa stess, jew jafda lil impriżi stabbiliti fit-territorju ta' Stat Membru li juża l-PRS, il-manifattura tar-riċevituri PRS u tal-moduli ta' sigurtà assoċjati. Il-Kunsill jew il-Kummissjoni jistgħu jafdaw lil Stat Membru li jirrikorri għall-PRS jew lil impriżi stabbiliti fit-territorju ta' Stat Membru li juża l-PRS, il-manifattura tar-riċevituri PRS u tal-moduli ta' sigurtà assoċjati.38.  L-entitajiet imsemmija fl-ewwel paragrafu, li huma responsabbli għall-manifattura tar-riċevituri PRS u tal-moduli ta' sigurtà assoċjati, jistgħu jipproduċu dan it-tagħmir biss wara li jkunu ġew awtorizzati kif xieraq għal dan mill-awtorità ta' approvazzjoni tas-sigurtà tas-sistemi Ewropej ta' radjunavigazzjoni bis-satellita stabbilita fi ħdan l-aġenzija GNSS Ewropea. L-awtorizzazzjonijiet ta' produzzjoni tat-tagħmir għandhom żmien limitat u jistgħu jiġġeddu.39.  L-entitajiet imsemmija fl-ewwel paragrafu, li huma responsabbli għall-manifattura tar-riċevituri PRS u tal-moduli ta' sigurtà assoċjati, għandhom jikkonformaw kemm mar-regoli stabbiliti mill-awtorità ta' approvazzjoni tas-sigurtà tas-sistemi Ewropej ta' radjunavigazzjoni bis-satellita stabbilita fi ħdan l-aġenzija tal-GNSS Ewropea, li jinkorporaw b'mod partikolari l-prinċipju ta' evalwazzjoni doppja tal-moduli ta' sigurtà, kif ukoll mal-istandards komuni minimi msemmija fl-Artikolu 6(6) safejn dawn jirrigwardaw l-attività tagħhom.40.  Fl-ambitu tal-kompetenza tagħhom, l-Awtoritajiet PRS responsabbli għandhom jiżguraw li r-regoli u l-istandards imsemmijin fil-paragrafu 3 jiġu rispettati.41.  L-awtorità ta' approvazzjoni tas-sigurtà tas-sistemi Ewropej ta' radjunavigazzjoni bis-satellita tista' fi kwalunkwe mument tirtira l-awtorizzazzjoni mogħtija lil entità msemmija fl-ewwel paragrafu biex timmanifattura riċevituri PRS u moduli ta' sigurtà assoċjati jekk jidher li l-miżuri previsti fil-paragrafu 3 ma jkunux ġew sodisfati.Artikolu 9Kontroll tal-esportazzjonijietL-esportazzjonijiet ta' tagħmir jew ta' teknoloġiji relatati mal-użu tal-PRS 'il barra mill-Unjoni, irrispettivament jekk dan it-tagħmir jew teknoloġiji jkunu mniżżla jew le fil-lista fl-Anness I tar-Regolament tal-Kunsill (KE) Nru 428/2008 tal-5 ta’ Mejju 2009 li jistabbilixxi reġim Komunitarju għall-kontroll tal-esportazzjonijiet, it-trasferiment, is-senserija u t-transitu ta’ oġġetti b’użu doppju[10], għandhom ikunu awtorizzati biss fil-qafas tal-Ftehimiet imsemmijin fl-Artikolu 2(7) jew skont l-arranġamenti ta' stabbiliment u funzjonament tal-postijiet ta' referenza msemmija fl-Artikolu 10.Artikolu 10Postijiet ta' referenza li fihom xi-tagħmir tal-PRSStat terz li fit-territorju tiegħu jkun hemm stabbilit post ta' referenza li fih xi tagħmir tal-PRS u li jaqa' taħt is-sistema stabbilita mill-programm Galileo m'għandux jitqies, fuq il-bażi ta' dan il-fatt biss, bħala utent tal-PRS. Il-Kummissjoni għandha tistabbilixxi ma' dan l-Istat terz l-arranġamenti ta' stabbiliment u ta' funzjonament tal-post ta' referenza li fih xi tagħmir tal-PRS.Artikolu 11Applikazzojni tal-Azzjoni Konġunta 2004/552/PESKFil-każijiet kollha li l-applikazzjoni ta' din id-Deċiżjoni tista' tagħmel ħsara lis-sigurtà tal-Unjoni jew tal-Istati Membri tagħha, il-proċeduri previsti mill-Azzjoni Konġunta 2004/552/PESK għandhom japplikaw.Artikolu 12L-eżerċitar tad-delega42.  Is-setgħa għall-adozzjoni ta' atti delegati msemmijin fl-Artikoli 4, u 6 għandha tingħata lill-Kummissjoni għal perjodu ta’ żmien indeterminat.43.  Hekk kif tadotta att delegat, il-Kummissjoni għandha tinnotifikah fl-istess ħin lill-Parlament Ewropew u lill-Kunsill.44.  Is-setgħa għall-addozzjoni ta' atti delegati konferita lill-Kummissjoni għandha tkun soġġetta għad-dispożizzjonijiet stabbiliti fl-Artikoli 13 u 14.Artikolu 13Ir-revoka tad-delega45.  Id-delega ta’ setgħa msemmija fl-Artikolu 12 tista' tiġi revokata fi kwalunkwe mument mill-Parlament Ewropew jew mill-Kunsill.46.  L-istituzzjoni li tibda proċedura interna sabiex jiġi deċiż jekk għandhiex il-ħsieb tirrevoka d-delega ta’ setgħa għandha tinforma lill-istituzzjoni l-oħra u lill-Kummissjoni, f'perjodu ta' żmien raġonevoli qabel ma tittieħed deċiżjoni finali, billi tindika s-setgħat delegati li jistgħu jkunu s-suġġett ta’ revoka, kif ukoll ir-raġunijiet possibbli għal din ir-revoka.47.  Id-deċiżjoni ta’ revoka għandha ttemm id-delega tas-setgħat speċifikati f’dik id-deċiżjoni. Din għandha tidħol fis-seħħ immedjatament jew f’data ulterjuri stipulata minnha. Din m'għandhiex taffettwa l-validità tal-atti delegati li huma diġà fis-seħħ. Hija għandha tiġi pubblikata f'Il-Ġurnal Uffiċjali tal-Unjoni Ewropea.Artikolu 14Oġġezzjonijiet għall-atti delegati48.  Il-Parlament Ewropew u l-Kunsill jistgħu joġġezzjonaw għall-att delegat f’perjodu ta’ xahrejn mid-data tan-notifika. B'inizjattiva tal-Parlament Ewropew u l-Kunsill dan il-perjodu għandu jiġi estiż b’xahar.49.  Jekk, meta jiskadi dan il-perjodu, la l-Parlament Ewropew u lanqas il-Kunsill ma jkunu oġġezzjonaw għall-att delegat, dan għandu jiġi ppubblikat f'Il-Ġurnal Uffiċjali tal-Unjoni Ewropea u għandu jidħol fis-seħħ fid-data mniżżla hemmhekk. L-att delegat jista' jiġi ppubblikat f'Il-Ġurnal Uffiċjali tal-Unjoni Ewropea u jista' jidħol fis-seħħ qabel l-iskadenza ta' dan il-perjodu jekk il-Parlament Ewropew u l-Kunsill ikunu t-tnejn li huma infurmaw lill-Kummissjoni bl-intenzjoni tagħhom li ma jressqux oġġezzjonijiet.50.  Jekk il-Parlament Ewropew jew il-Kunsill joġġezzjonaw għal att delegat, dan m'għandux jidħol fis-seħħ. L-istituzzjoni li tesprimi oġġezzjonijiet għall-att delegat għandha tispjega r-raġunijiet għall-oġġezzjoni.Artikolu 15Dħul fis-seħħDin id-Deċiżjoni għandha tidħol fis-seħħ l-għada tal-pubblikazzjoni tagħha f’ Il-Ġurnal Uffiċjali tal-Unjoni Ewropea .Artikolu 16DestinatarjiDin id-Deċiżjoni hija indirizzata lill-Istati Membri.Magħmul fi Brussell,Għall-Parlament Ewropew Għall-KunsillIl-President Il-PresidentAnnessStandards komuni minimi li għalihom għandhom jikkonformaw l-Awtoritajiet PRS responsabbli għall-ġestjoni u l-kontroll tad-detenturi, l-utenti u l-manifatturi tar-riċevituri PRS.51.  Kull awtorità PRS responsabbli għandu jkollha struttura operattiva, msejħa punt ta' kuntatt pjattaforma (POCP), konnessa l-ħin kollu maċ-ċentru ta' sigurtà.52.  Kull awtorità PRS responsabbli għandha twettaq, fil-qasam tal-kompetenza tagħha, il-kompiti li ġejjin:53.  Il-ġestjoni tal-utenti tal-PRS billi tkopri b'mod partikolari l-aspetti tekniċi u operattivi kollha, b'mod partikolari l-kontabbiltà tal-moduli ta' sigurtà tar-riċevituri PRS;54.  Il-ġestjoni tal-kowds kriptografiċi, b'mod partikolari l-ordni u l-kunsinna tagħhom;55.  Is-sorveljanza u l-ġestjoni tal-interfaċċji elettromanjetiċi li jaffettwaw is-servizz tal-PRS;56.  Il-ġestjoni ta' kull avveniment li jaffettwa s-sigurtà tal-PRS;57.  L-iskambji vokali u ta' dejta kodifikata, b'mod partikolari mal-utenti u ċ-ċentru ta' sigurtà;58.  Il-ġestjoni tal-interfaċċji mal-utenti tal-PRS.59.  Kull awtorità PRS responsabbli għandha tfassal preskrizzjonijiet operattivi dettaljati li jippermettu l-applikazzjoni tajba ta' din id-Deċiżjoni, b'mod partikolari fir-rigward tal-kategoriji ta' utenti differenti tagħha.60.  Kull awtorità PRS responsabbli għandu jkollha mezzi għad-dispożizzjoni tagħha li jippermettuha tiskopri, issib, tnaqqas jew tinnewtralizza kwalunkwe interferenza elettromanjetika, b'mod partikolari ta' interferenza statika jew immaskjar, li jitqies bħala theddida għas-sistema jew għas-servizzi tagħha.61.  Kull awtorità PRS responsabbli għandha żżomm iċ-ċentru ta' sigurtà informat il-ħin kollu bil-kategoriji ta' utenti li jaqaw taħt il-kompetenza tagħha kif ukoll bil-moduli ta' sigurtà assoċjati ma' kull kategorija.62.  Billi l-għarfien ta' inċident mhux volontarju li jaffettwa s-sigurtà tal-PRS, bħal pereżempju s-serq jew it-telf ta' riċevitur huwa essenzjali, kull awtorità PRS responsabbli għandha timplimenta l-mezzi li jippermettu li jiġi skopert u korreġut tali inċident u li jiġi rrappurtat liċ-ċentru ta' sigurtà.63.  L-awtoritajiet PRS responsabbli għandhom jipproċedu għall-evalwazzjoni tar-riskji marbuta mat-twettiq tal-missjoni tagħhom u għandhom jieħdu l-miżuri korrettivi u preventivi korrispondenti.64.  Għall-manifattura tar-riċevituri PRS jew tal-moduli ta' sigurtà, l-awtoritajiet PRS responsabbli għandhom jirreferu għall-arranġamenti tekniċi u għall-proċeduri msemmija fid-dokumenti li ġejjin:65.  eżiġenzi ta' sigurtà tar-riċevitur PRS (SSRS-PRS);66.  eżiġenzi ta' sigurtà ta' interkonnessjoni tar-riċevituri PRS (SSIRS-PRS);67.  kunċett ta' operazzjonijiet tar-riċevituri PRS (Conops-PRS);68.  proċeduri operattivi ta' użu tar-riċevituri sikuri PRS (Secops-PRS);69.  profil ta' protezzjoni tal-modulu ta' sigurtà PRS (PP-PRS-SM).70.  Awtorità PRS responsabbli tista' tbiddel is-software jew iċ-ċirkuwiti elettroniċi ta' modulu ta' sigurtà biss wara li tkun ħadet l-awtorizzazzjoni minn qabel miċ-ċentru ta' sigurtà.[pic][pic][pic][1] ĠU L 196, 24.7.2008, p. 1. Ir-Regolament (KE) Nru 683/2008 tal-Parlament Ewropew u tal-Kunsill tad-9 ta' Lulju 2008 dwar implimentazzjoni ulterjuri tal-programmi Ewropej ta' navigazzjoni bis-satellita (EGNOS u Galileo).[2] ĠU L 246, 20.7.2004, p. 30. L-Azzjoni Konġunta tal-Kunsill 2004/552/PESK tat-12 ta' Lulju 2004 dwar aspetti tal-operazzjoni tas-sistema Ewropea tar-radjunavigazzjoni bis-satellita li jaffetwaw s-sigurtà tal-Unjoni Ewropea[3] ĠU L 138, 21.5.2002, p 1. Ir-Regolament tal-Kunsill (KE) Nru 876/2002 tal-21 ta' Mejju 2002 li jistabbilixxi l-Impriża Konġunta Galileo[4] ĠU L 101, 21.4.2009, p. 22. Deċiżjoni tal-Kummissjoni tal-20 ta’ April 2009 li twaqqaf grupp ta’ esperti dwar is-sigurtà tas-sistemi GNSS Ewropej[5] ĠU C , , p. .[6] ĠU C , , p. .[7] ĠU L 196, 24.7.2008, p. 1.[8] ĠU L 246, 20.7.2004, p. 30.[9] ĠU L xxx, aa.bb.2010, p. tt.[10] ĠU L 134, 29.05.2009, p. 1.


Avviż Legali Importanti

|

52008PC0754

Proposta għal deċiżjoni tal-Kunsill dwar it-tqegħid fis-suq, skont id-Direttiva 2001/18/KE tal-Parlament Ewropew u tal-Kunsill, ta’ qronfla mmodifikata ġenetikament (Dianthus caryophyllus L., linja 123.8.12) għall-kulur tal-fjura  /* KUMM/2008/0754 finali */

	[pic] | KUMMISSJONI TAL-KOMUNITAJIET EWROPEJ |Brussel 18.11.2008KUMM(2008) 754 finaliProposta għalDEĊIŻJONI TAL-KUNSILLdwar it-tqegħid fis-suq, skont id-Direttiva 2001/18/KE tal-Parlament Ewropew u tal-Kunsill, ta’ qronfla mmodifikata ġenetikament (Dianthus caryophyllus L., linja 123.8.12) għall-kulur tal-fjura(preżentata mill-Kummissjoni)MEMORANDUM TA’ SPJEGAZZJONI1. Skont l-Artikolu 13 tad-Direttiva 2001/18/KE, l-awtoritajiet Olandiżi rċevew f’Ottubru 2006 minn Florigene Ltd, Melbourne, l-Awstralja, notifika dwar it-tqegħid fis-suq ta' qronfla mmodifikata ġenetikament ( Dianthus caryophyllus L., linja 123.2.38).2. In-notifika tkopri l-importazzjoni, id-distribuzzjoni u l-bejgħ bl-imnut tad- Dianthus caryophyllus L., linja 123.8.12 bħal fil-każ ta’ kwalukwe qronfol ieħor.3. Skont il-proċedura provduta fl-Artikolu 14 tad-Direttiva, l-awtorità kompetenti Olandiża ppreparat rapport ta’ evalwazzjoni, fejn kkonkludiet li l-qronfol immodifikat ġenetikament ( Dianthus caryophyllus L., linja 123.2.38) għandu jitqiegħed fis-suq għall-importazzjoni, id-distribuzzjoni u l-bejgħ bl-imnut bħal fil-każ ta' kwalunkwe qronfol ieħor.4. Il-Kummissjoni bagħtet ir-rapport ta' evalwazzjoni lill-Istati Membri kollha, li wħud minnhom qajmu u sostnew oġġezzjonijiet għat-tqegħid fis-suq tal-prodotti fir-rigward tal-pjan ta’ monitoraġġ, l-allerġeniċità u t-tossiċità u r-rilevament tal-prodott.5. Fid-dawl ta’ dawn l-oġġezzjonijiet, l-Awtorità Ewropea għas-Sikurezza tal-Ikel (EFSA), ġiet ikkonsultata u tat l-opinjoni tagħha f’Marzu 2008 fejn ikkonkludiet, mill-evidenza kollha mogħtija, li l-fjuri maqtugħin tal-qronfla mmodifikata ġenetikament ( Dianthus caryophyllus L., linja 123.8.12) x'aktarx li ma jkollhomx effett negattiv fuq saħħet il-bniedem u dik tal-annimali jew l-ambjent fil-kuntest tal-użu ornamentali propost. L-EFSA sabet ukoll li l-għan tal-pjan ta’ monitoraġġ ipprovdut mid-detentur tal-kunsens huwa konformi mal-użu maħsub tal-qronfla.6. Bis-saħħa ta’ dan, il-Kummissjoni, skont l-Artikolu 18 tad-Direttiva 2001/18/KE jeħtiġilha tieħu deċiżjoni skont il-proċedura stabbilita fl-Artikolu 30(2) tad-Direttiva li għandhom japplikaw għaliha l-Artikoli 5 u 7 tad-Deċiżjoni 1999/468/KE, wara li tikkunsidra d-dispożizzjonijiet tal-Artikolu 8 tagħha.7. Tressaq abbozz tal-miżuri li għandhom jittieħdu, skont l-Artikolu 5(2) tad-Deċiżjoni 1999/468/KE, għal opinjoni quddiem il-Kumitat stabbilit skont l-Artikolu 30 tad-Direttiva 2001/18/KE.8. Il-Kumitat, ikkonsultat fil-15 ta’ Settembru 2008, ma tax opinjoni, li jirrikjedi li l-Kummissjoni, skont l-Artikolu 5(4) tad-Deċiżjoni 1999/468/KE, għandha tressaq quddiem il-Kunsill, bla dewmien, proposta dwar il-miżuri li għandhom jittieħdu, filwaqt li tinforma lill-Parlament Ewropew. Il-Parlament Ewropew jista’ jikkunsidra bħala xieraq li jieħu pożizzjoni skont l-Artikolu 8 tad-Deċiżjoni msemmija hawn fuq.9. L-Artikolu 5(6) tad-Deċiżjoni 1999/468/KE jipprovdi li l-Kunsill, fejn ikun xieraq fid-dawl ta’ kwalunkwe pożizzjoni simili, jista’ jaġixxi b’maġġoranza kkwalifikata dwar il-proposta fi żmien perjodu stabbilit għal tliet xhur skont l-Artikolu 30(2) tad-Direttiva 2001/18/KE. Jekk fi żmien dak il-perjodu ta’ tliet xhur, il-Kunsill ikun indika b’maġġoranza kkwalifikata li jopponi l-proposta, il-Kummissjoni għandha teżaminaha mill-ġdid; filwaqt li, jekk mal-iskadenza ta’ dak il-perjodu, il-Kunsill la jkun adotta l-att implimentattiv propost u lanqas ma jkun indika li hu kontrih, l-att implimentattiv propost għandu jiġi adottat mill-Kummissjoni.Proposta għalDEĊIŻJONI TAL-KUNSILLdwar it-tqegħid fis-suq, skont id-Direttiva 2001/18/KE tal-Parlament Ewropew u tal-Kunsill, ta’ qronfla mmodifikata ġenetikament ( Dianthus caryophyllus L., linja 123.8.12) għall-kulur tal-fjura(Test b’rilevanza għaż-ŻEE)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra id-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx intenzjonat fl-ambjent ta’ organiżmi modifikati ġenetikament u li tħassar id-Direttiva tal-Kunsill 90/220/KEE[1] u b’mod partikolari l-ewwel subparagrafu ta’ l-Artikolu 18(1) tagħha,Wara li kkonsultat lill-Awtorità Ewropea dwar is-Sikurezza fl-Ikel,Billi:(1) Skont id-Direttiva 2001/18/KE, it-tqegħid fis-suq ta’ prodott li jkun fih jew ikun jikkonsisti minn organiżmu mmodifikat ġenetikament jew kombinazzjoni ta’ organiżmi mmodifikati ġenetikament huwa suġġett għall-għoti ta’ kunsens bil-miktub mill-awtoritajiet kompetenti tal-Istat Membru li jkun irċieva n-notifika għat-tqegħid fis-suq ta' dak il-prodott, skont il-proċedura stabbilita f'dik id-Direttiva.(2) Florigene Ltd, Melbourne, l-Awstralja ppreżentat notifika dwar it-tqegħid fis-suq ta’ qronfla mmodifikata ġenetikament ( Dianthus caryophyllus L., linja 123.8.12) lill-awtorità kompetenti tal-Olanda, f’Marzu 2007.(3) In-notifika tkopri l-importazzjoni, id-distribuzzjoni u l-bejgħ bl-imnut tad- Dianthus caryophyllus L., linja 123.8.12 bħal fil-każ ta’ kwalukwe qronfol ieħor.(4) Skont il-proċedura provduta fl-Artikolu 14 tad-Direttiva 2001/18/KE, l-awtorità kompetenti tal-Olanda ħejjiet rapport ta’ evalwazzjoni, li tressaq quddiem il-Kummissjoni u l-awtoritajiet kompetenti tal-Istati Membri l-oħra. Dak ir-rapport ta’ evalwazzjoni jikkonkludi li ma rriżultaw l-ebda raġunijiet li abbażi tagħhom għandu jkun irrifjutat il-kunsens għat-tqegħid fis-suq tal-fjuri maqtugħa tal-qronfla mmodifikata ġenetikament ( Dianthus caryophyllus L., linja 123.8.12) għall-użu ornamentali, sakemm jiġu sodisfatti l-kundizzjonijiet speċifiċi.(5) L-awtoritajiet kompetenti ta’ Stati Membri oħra qajmu oġġezzjonijiet għat-tqegħid tal-prodott fis-suq.(6) L-opinjoni adottata fit-12 ta’ Marzu 2008 (ippubblikata fis-26 ta’ Marzu 2008) mill-Awtorità Ewropea għas-Sikurezza tal-Ikel (minn hawn ‘il quddiem EFSA)[2], ikkonkludiet, mill-evidenza kollha mogħtija, li l-fjuri maqtugħin tal-qronfla mmodifikata ġenetikament ( Dianthus caryophyllus L., linja 123.8.12) x'aktarx li ma jkollhomx effett negattiv fuq saħħet il-bniedem u dik tal-annimali jew l-ambjent fil-kuntest tal-użu ornamentali propost. L-EFSA sabet ukoll li l-ambitu tal-pjan ta’ monitoraġġ ipprovdut minn min ressaq in-notifika huwa konformi mal-użu maħsub tal-qronfla.(7) Eżami tan-notifika sħiħa, tal-informazzjoni addizzjonali pprovduta minn min ressaq in-notifika, ta' oġġezzjonijiet speċifiċi li tqajmu mill-Istati Membri u tal-opinjoni tal-EFSA, ma juri l-ebda raġuni biex wieħed jemmen li t-tqegħid fis-suq ta’ fjuri maqtugħa tal-qronfla mmodifikata ġenetikament ( Dianthus caryophyllus L., linja 123.2.38) sejjer jaffettwa ħażin is-saħħa tal-bniedem jew dik tal-annimali jew l-ambjent fil-kuntest tal-użu ornamentali propost tagħha.(8) Identifikatur uniku ġie assenjat lill-qronfla mmodifikata ġenetikament ( Dianthus caryophyllus L., linja 123.8.12) għall-għanijiet tar-Regolament (KE) Nru 1830/2003 tal-Parlament Ewropew u tal-Kunsill tat-22 ta’ Settembru 2003 dwar it-traċċabbiltà u l-ittikkettjar ta’ organiżmi mmodifikati ġenetikament u t-traċċabbiltà ta’ prodotti ta’ l-ikel u għalf manifatturati minn organiżmi mmodifikati ġenetikament u li jemenda d-Direttiva 2001/18/KE[3] u r-Regolament tal-Kummissjoni (KE) Nru 65/2004 ta’ l-14 ta' Jannar 2004 li jistabbilixxi sistema għall-iżvilupp u l-assenjazzjoni ta’ identifikaturi uniċi għal organiżmi mmodifikati ġenetikament[4].(9) Fid-dawl tal-opinjoni tal-Awtorità Ewropea għas-Sikurezza tal-Ikel, mhuwiex meħtieġ li jiġu stabbiliti kundizzjonijiet speċifiċi għall-użi maħsuba fir-rigward tal-immaniġġjar jew l-ippakkjar tal-prodott u l-protezzjoni ta’ ekosistemi, ambjenti jew żoni ġeografiċi partikolari.(10) It-tikkettar propost, fuq tikketta jew fuq dokument anċillari, għandu jinkludi kliem li jinforma lill-operaturi u l-utenti finali li l-fjuri maqtugħa tad- Dianthus caryophyllus L., linja 123.8.12 ma jistgħux jintużaw għall-konsum tal-bniedem jew ta’ l-annimali u lanqas għall-koltivazzjoni.(11) Metodu ta' identifikazzjoni kif jesiġi l-Aness III B.D.12 tad-Direttiva 2001/18/EC, ġie vverifikat, ittestjat u vvalidat minn laboratorju wieħed fir-rigward tad- Dianthus caryophyllus L., linja 123.8.12, f’Jannar 2008 mil-Laboratorju Komunitarju ta' Referenza kif stabbilit bir-Regolament (KE) Nru 1829/2003[5].(12) Il-miżuri provduti f’din id-Deċiżjoni huma konformi mal-opinjoni tal-Kumitat stabbilit skont l-Artikolu 30(1) tad-Direttiva 2001/18/KE.ADOTTAT DIN ID-DEĊIŻJONI:Artikolu 1 KunsensGħandu jingħata kunsens bil-miktub mill-awtorità kompetenti tal-Olanda għat-tqegħid fis-suq, f’konformità ma' din id-Deċiżjoni, tal-prodott identifikat fl-Artikolu 2, kif innotifikat mill-Florigene Ltd, Melbourne, l-Awstralja (Referenza C/NL/06/01).Il-kunsens, skont l-Artikolu 19(3) tad-Direttiva 2001/18/KE, għandu jispeċifika espliċitament il-kundizzjonijiet li għalihom huwa soġġett il-kunsens, li huma stipulati fl-Artikoli 3 u 4.Artikolu 2Il-prodott1. L-organiżmi mmodifikati ġenetikament li għandhom jitqiegħdu fis-suq bħala prodott, minn hawn ’il quddiem ‘il-prodott’, huma l-fjuri maqtugħa tal-qronfol ( Dianthus caryophyllus L.), bil-kulur tal-fjura mmodifikat, li ġejjin mill-kultura ċellulari tad- Dianthus caryophyllus L. u ttrasformati bl- Agrobacterium tumefaciens , varjetà AGL0, bl-użu tal-vettur pCGP1991, u li jirriżultaw fil-linja 123.2.81.Il-prodott fih id-DNA li ġejja fi tliet cassettes:(a) Cassette 1Il-ġene dfr tal-petunja mill- Petunia X Hybrida li tikkodifika d-dihydroflavonol 4-reductase (DFR), enżima ewlenija fil-proċess bijosintetiku tal-anthocyanin. Il-ġene dfr hija taħt il-kontroll tal-promotur u t-terminatur tagħha.(b) Cassette 2Il-promotur mill-ġene tal-isnapdragon li jikkodifika ċ-chalcon synthase, petunia flavonoid 3'5' hydroxylase (F3'5'H) cDNA, enżima ewlenija fil-proċess bijosintetiku tal-anthocyanin, it-terminatur mill-ġene tal-petunja li tikkodifika omologu ta’ proteina tat-transferiment ta’ fosfolipidi.Espressjoni simultanja taż-żewġ ġeni dfr u f3’5’h fil-qronfol tirriżulta f’sinteżi mmodifikata tal-flavonoid fil-fjuri, u l-formazzjoni sussegwenti tal-pigment blu tad-delphinidin.(ċ) Cassette 3Il-promotur tal-virus tal-mużajk tal-pastard 35S, reġjun mhux tradott mis-cDNA li jikkorrispondi għall-ġene tal-petunja li tikkodifika l-proteina agglutinanti 5 tal-chlorophyll a/b, il-ġene SuRB (als) li tikkodifika għal proteina mutanti għas-sintażi (synthase) tal-acetolactate (ALS), li jagħti t-tolleranza għas-sulfonylurea, dderivata min-Nicotiana tabacum, inkluż it-terminatur tagħha.Dan il-ġene ntuża għall-għażla in vitro .2. Il-kunsens għandu jkopri proġeni dderivati mir-riproduzzjoni veġetattiva tal-qronfla mmodifikata ġenetikament ( Dianthus caryophyllus L., linja 123.2.38).Artikolu 3Il-kundizzjonijiet għat-tqegħid fis-suqIl-prodott jista’ jintuża għal użu ornamentali biss u l-kultivazzjoni mhijiex permessa. Il-prodott jista’ jitqiegħed fis-suq bil-kundizzjonijiet li ġejjien:(a) il-perjodu ta’ validità tal-kunsens għandu jkun ta’ 10 snin mid-data tal-ħruġ tal-kunsens;(b) l-identifikatur uniku tal-prodott għandu jkun FLO- 4Ø689-6;(c) mingħajr preġudizzju għall-Artikolu 25 tad-Direttiva 2001/18/KE, il-metodoloġija għar-rilevament u l-identifikazzjoni tal-prodott, inkluża d-dejta sperimentali li turi l-ispeċifiċità tal-metodoloġija, kif ivverifikata f'laboratorju wieħed mil-Laboratorju Komunitarju ta’ Referenza, huwa disponibbli għall-pubbliku fis-sit http://gmo-crl.jrc.ec.europa.eu(d) mingħajr preġudizzju għall-Artikolu 25 tad-Direttiva 2001/18/KE, id-detentur tal-kunsens għandu, kull meta jintalab jagħmel dan, iqiegħed għad-dispożizzjoni tal-awtoritajiet kompetenti u s-servizzi ta’ spezzjoni tal-Istati Membri kif ukoll tal-laboratoriji ta’ kontroll tal-Komunità, kampjuni ta’ kontroll pożittivi u negattivi tal-prodott, jew tal-materjal ġenetiku tiegħu, jew tal-materjali ta’ referenzja;(e) il-kliem ‘Dan il-prodott huwa organiżmu mmodifikat ġenetikament’ jew ‘Dan il-prodott huwa qronfla mmodifikata ġenetikament’, u l-kliem ‘mhux għall-konsum mill-bniedem jew l-annimali u lanqas għall-kultivazzjoni’ għandhom jidhru fuq it-tikketta jew f’dokument li jakkumpanja l-prodott.Artikolu 4Monitoraġġ1. Tul il-perjodu kollu ta’ validità tal-kunsens, id-detentur tal-kunsens għandu jiżgura li l-pjan ta’ monitoraġġ inkluż fin-notifika, u li jikkonsisti fi pjan ta’ sorveljanza ġenerali, għall-kontroll ta’ kwalunkwe effetti ħżiena fuq saħħet il-bniedem u l-annimali jew l-ambjent li jirriżultaw mill-immaniġġjar jew l-użu tal-prodott imsemmi fl-Artikolu 2(1), jitqiegħed fis-seħħ u jiġi implimentat.2. Id-detentur tal-kunsens għandu jinforma lill-operaturi u l-utenti direttament rigward is-sikurezza u l-karatteristiċi ġenerali tal-prodott u tal-kundizzjonijet ta’ monitoraġġ, inklużi miżuri ta’ ġestjoni xierqa li għandhom jiġu implimentati fil-każ ta’ kultivazzjoni aċċidentali.3. Id-detentur tal-kunsens għandu jissottometti lill-Kummissjoni u lill-awtoritajiet kompetenti tal-Istati Membri rapporti annwali dwar ir-riżultati tal-attivitajiet kollha ta’ monitoraġġ. L-ewwel rapport annwali għandu jiġi sottomess sena wara li jingħata l-kunsens finali.4. Mingħajr preġudizzju għall-Artikolu 20 tad-Direttiva 2001/18/KE il-pjan ta’ monitoraġġ kif innotifikat, fejn jixraq u soġġett għall-qbil mill-Kummissjoni u l-awtorità kompetenti tal-Istat Membru li jkun irċieva n-notifika oriġinali, għandu jiġi rrevedut mid-detentur tal-kunsens, u/jew mill-awtorità kompetenti tal-Istat Membru li jkun irċieva n-notifika oriġinali, suġġett għall-qbil tal-Kummissjoni, fid-dawl tar-riżultati tal-attivitajiet ta’ monitoraġġ. Proposti għal pjan ta’ monitoraġġ rivedut għandhom jitressqu lill-awtoritajiet kompetenti tal-Istati Membri.5. Id-detentur tal-kunsens għandu jkun f'pożizzjoni li jagħti evidenza lill-Kummissjoni u l-awtoritajiet kompetenti tal-Istati Membri ta’ dan li ġej:a) li n-netwerks ta’ monitoraġġ eżistenti, inklużi netwerks nazzjonali ta’ servejs botaniċi u servizzi tal-protezzjoni tal-pjanti, kif speċifikati fil-pjan ta’ monitoraġġ inkluż fin-notifika, jiġbru l-informazzjoni rilevanti għall-monitoraġġ tal-prodotti; kif ukollb) li n-netwerks ta’ monitoraġġ eżistenti msemmija fil-punt (a) jkunu qablu li jqiegħdu dik l-informazzjoni għad-dispożizzjoni tad-detentur tal-kunsens qabel id-data tal-preżentazzjoni tar-rapporti ta’ monitoraġġ lill-Kummissjoni u lill-awtoritajiet kompetenti tal-Istati Membri skont il-paragrafu 3.Artikolu 5DestinatarjuDin id-deċiżjoni hija indirizzata lir-Renju tal-Olanda.Magħmula fi Brussell,Għall-KunsillIl-President [1] ĠU L 106, 17.4.2001, p. 1. Id-Direttiva kif emendata l-aħħar bir-Regolament (KE) Nru 1830/2003 (ĠU L 268, 18.10.2003, p. 24).[2] The EFSA Journal (2008) 662, 1-21, "Opinion of the Scientific Panel on Genetically Modified Organisms on a request from the Commission related to the notification (Reference C/NL/06/01) for the placing on the market of the genetically modified carnation Moonacqua 123.8.12 with a modified colour, for import of cut flowers for ornamental use, under Part C of Directive 2001/18/EC from Florigene" (Opinjoni tal-Bord Xjentifiku dwar Organiżmi Ġenetikament Modifikati fuq talba mill-Kummissjoni dwar in-notifika (Referenza C/NL/06/01) għat-tqegħid fis-suq ta’ qronfol ġenetikament modifikat Moonacqua 123.8.12 b’kulur modifikat, għall-importazzjoni ta’ fjuri maqtugħa għal użu ornamentali, skont Parti C tad-Direttiva 2001/18/KE, minn Florigene).[3] ĠU L 268, 18.10.2003, p. 24.[4] ĠU L 10, 16.01.2004, p. 5-10.[5] ĠU L268, 18.10.2003, p.1. Ir-Regolament kif emendat l-aħħar bir-Regolament tal-Kummissjoni (KE) Nru 1981/2006 (ĠU L 368, 23.12.2006, p. 99)


               IL-KUMMISSJONI EWROPEA
            Brussell, 1.6.2017
            COM(2017) 263 final
            2017/0108(NLE)
            Proposta għal
            DEĊIŻJONI TAL-KUNSILL
            li tistabbilixxi proċedura simplifikata għall-istabbiliment tal-pożizzjonijiet tal-Unjoni fi ħdan il-Kunsill tal-Membri tal-Kunsill Internazzjonali taż-Żebbuġ

               MEMORANDUM TA’ SPJEGAZZJONI

               1.KUNTEST TAL-PROPOSTA

               Il-Ftehim internazzjonali tal-2005 dwar iż-żejt taż-żebbuġa u ż-żebbuġ tal-mejda
                  1
                li skada fil-31 ta' Diċembru 2014 ġie estiż sal-31 ta' Diċembru 2015. Skont l-Artikolu 47 (3) tiegħu, baqa’ fis-seħħ sad-dħul fis-seħħ tal-ftehim il-ġdid.

               Fid-19 ta' Novembru 2013, il-Kunsill ta l-awtorizzazzjoni lill-Kummissjoni biex tiftaħ in-negozjati f'isem l-Unjoni għall-konklużjoni ta' ftehim internazzjonali ġdid dwar iż-żejt taż-żebbuġa u ż-żebbuġ tal-mejda.

               Ir-rappreżentanti ta' 24 Stat Membru tal-Konferenza tan-Nazzjonijiet Uniti dwar il-Kummerċ u l-Iżvilupp (UNCTAD) u ta' żewġ organizzazzjonijiet intergovernattivi stabbilixxew it-test tal-ftehim il-ġdid, waqt il-Konferenza tan-Nazzjonijiet Uniti għan-Negozjar ta' Ftehim Suċċessur tal-Ftehim Internazzjonali tal-2005 dwar iż-żejt taż-żebbuġa u ż-żejt tal-mejda li sar fil-Palais des Nations f'Ġinevra, mill-5 sad-9 ta' Ottubru 2015.

               It-test tal-Ftehim li ġie negozjat b'konsultazzjoni mal-Grupp ta' Ħidma tal-Kunsill dwar il-Prodotti Bażiċi (PROBA) huwa konformi mad-Direttivi tan-negozjar adottati mill-Kunsill.

               B’konformità mad-Deċiżjoni tal-Kunsill (UE) 2016/1892 tal-10 ta’ Ottubru 2016
                  2
               , il-Ftehim Internazzjonali tal-2015 dwar iż-żejt taż-żebbuġa u ż-żebbuġ tal-mejda ġie ffirmat f’isem l-Unjoni fit-28 ta’ Novembru 2016 fil-Kwartieri Ġenerali tal-Organizzazzjoni tan-Nazzjonijiet Uniti, fi New York, soġġett għall-konklużjoni tiegħu f’data aktar tard.

               Il-Ftehim il-ġdid daħal fis-seħħ b’mod provviżorju fl-1 ta’ Jannar 2017, skont l-Artikolu 31 (2) tiegħu, u ġie approvat permezz tad-Deċiżjoni tal-Kunsill [2017/...]
                  3
               .

               Skont l-Artikolu 218(9) tat-Trattat dwar il-Funzjonament tal-Unjoni Ewropea, il-pożizzjoni li għandha tiġi adottata f’isem l-Unjoni f’korpi stabbiliti permezz ta’ Ftehim internazzjonali, meta dawn jiġu interpellati biex jadottaw atti li jkollhom effetti legali, bl-eċċezzjoni ta’ atti li jissupplimentaw jew li jemendaw il-qafas istituzzjonali tagħhom, dawn għandhom jiġu adottati permezz ta’ Deċiżjoni tal-Kunsill, fuq proposta mill-Kummissjoni.

               Il-Ftehim jistabbilixxi korp li jieħu d-deċiżjonijiet, imsejjaħ il-“Kunsill tal-Membri”, li jeżerċita s-setgħat kollha u jwettaq il-funzjonijiet kollha li huma meħtieġa biex jintlaħqu l-għanijiet tal-Ftehim. Sabiex il-Kunsill tal-Membri jkun jista’ jadotta deċiżjonijiet b’mod faċli u sabiex ikun żgurat il-funzjonament effiċjenti tal-Ftehim, huwa meħtieġ li jiġu stabbiliti l-prinċipji ġenerali li jirregolaw il-pożizzjoni tal-Unjoni, kif ukoll proċedura interna ssimplifikata għall-istabbiliment tal-pożizzjoni tal-Unjoni fi ħdan il-Kunsill tal-Membri, fir-rigward ta’ ċerti deċiżjonijiet li għandhom effetti legali u li ma jimmodifikawx il-qafas istituzzjonali tal-ftehim.

               2.PROPOSTA

               B’kunsiderazzjoni għal dan ta’ hawn fuq, il-Kummissjoni tipproponi li l-Kunsill jipprevedi proċedura simplifikata li tippermetti lill-Kummissjoni tiċċara ċerti pożizzjonijiet li għandhom jittieħdu f’isem l-Unjoni fi ħdan il-Kunsill tal-Membri fir-rigward ta’ ċerti deċiżjonijiet li għandhom effetti legali u li ma jimmodifikawx il-qafas istituzzjonali tal-ftehim. Il-kondizzjonijiet li trid tikkonforma magħhom il-Kummissjoni u l-proċedura li trid issegwi huma stipulati fl-Anness. Il-pożizzjonijiet tal-Unjoni fir-rigward ta’ deċiżjonijiet tal-Kunsill tal-Membri, li għandhom effetti legali iżda li għalihom l-Anness ma jipprevedix l-applikazzjoni tal-proċedura simplifikata, iridu jiġu stabbiliti mill-Kunsill tal-Unjoni Ewropea.

               3.L-IMPLIKAZZJONIJIET BAĠITARJI

               Din il-proposta għal proċedura simplifikata ma għandha l-ebda implikazzjoni baġitarja.

               2017/0108 (NLE)

               Proposta għal

               DEĊIŻJONI TAL-KUNSILL

               li tistabbilixxi proċedura simplifikata għall-istabbiliment tal-pożizzjonijiet tal-Unjoni fi ħdan il-Kunsill tal-Membri tal-Kunsill Internazzjonali taż-Żebbuġ

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 207(4) tiegħu flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Fid-19 ta' Novembru 2013, il-Kunsill ta l-awtorizzazzjoni lill-Kummissjoni biex tiftaħ in-negozjati f'isem l-Unjoni għall-konklużjoni ta' ftehim internazzjonali ġdid dwar iż-żejt taż-żebbuġa u ż-żebbuġ tal-mejda
                  4
               .

               (2)It-test tal-Ftehim Internazzjonali l-ġdid dwar iż-żejt taż-żebbuġa u ż-żejt tal-mejda ġie adottat fid-9 ta' Ottubru 2015 mir-rappreżentanti ta' 24 Stat Membru tal-Konferenza tan-Nazzjonijiet Uniti dwar il-Kummerċ u l-Iżvilupp (UNCTAD) u taż-żewġ organizzazzjonijiet intergovernattivi, waqt il-Konferenza tan-Nazzjonijiet Uniti dwar in-Negozjar ta' Ftehim Suċċessur tal-Ftehim Internazzjonali tal-2005 dwar iż-żejt taż-żebbuġa u ż-żebbuġ tal-mejda.

               (3)B’konformità mad-Deċiżjoni tal-Kunsill (UE) 2016/1892 tal-10 ta’ Ottubru 2016
                  5
               , il-Ftehim Internazzjonali tal-2015 dwar iż-żejt taż-żebbuġa u ż-żebbuġ tal-mejda (“il-Ftehim”) ġie ffirmat f’isem l-Unjoni fit-28 ta’ Novembru 2016 fil-Kwartieri Ġenerali tal-Organizzazzjoni tan-Nazzjonijiet Uniti, fi New York, soġġett għall-konklużjoni tiegħu f’data aktar tard.

               (4)Il-Ftehim daħal fis-seħħ b’mod provviżorju fl-1 ta’ Jannar 2017, skont l-Artikolu 31(2) tiegħu, u ġie approvat bid-Deċiżjoni (UE) [2017/...] tal-Kunsill
                  6
               .

               (5)Sabiex tiġi ffaċilitata l-adozzjoni tad-deċiżjonijiet mill-Kunsill tal-Membri tal-Kunsill Internazzjonali taż-Żebbuġ, imsejjaħ il-“Kunsill tal-Membri”, u jiġi żgurat it-tħaddim effiċjenti tal-Ftehim, huwa meħtieġ li jiġu stabbiliti l-prinċipji ġenerali li jirregolaw il-pożizzjoni tal-Unjoni kif ukoll proċedura interna ssimplifikata biex tiġi speċifikata l-pożizzjoni tal-Unjoni fi ħdan il-Kunsill tal-Membri fir-rigward ta’ ċerti deċiżjonijiet li għandhom effetti legali u li ma jimmodifikawx il-qafas istituzzjonali tal-ftehim.

               (6)Sabiex ikollu aċċess għall-għarfien espert tal-Istati Membri u biex tiġi żgurata koerenza massima bejn id-deċiżjonijiet tal-Kunsill tal-Membri u r-regoli tal-Unjoni li għandhom jiġu adottati permezz ta’ att delegat jew ta’ implimentazzjoni b’segwitu għad-deċiżjonijiet tal-Kunsill tal-Membri, huwa xieraq li l-Kummissjoni tkun megħjuna minn rappreżentanti tal-Istati Membri, li għandhom ikunu infurmati malli din tħejji l-pożizzjonijiet li tkun biħsiebha tieħu f’isem l-Unjoni. Fir-rigward tal-istandards applikabbli għall-kummerċ internazzjonali taż-żejt taż-żebbuġa jew taż-żebbuġ tal-mejda u tat-tikketta internazzjonali ta’ garanzija li tiżgura r-rispett ta’ standards internazzjonali tal-Kunsill Internazzjonali taż-Żebbuġ, huwa xieraq li jiġi previst li, jekk numru ta’ Stati Membri ekwivalenti għall-minoranza li timblokka stabbilita fit-tieni subparagrafu tal-Artikolu 238(3)(a) tat-Trattat, jopponi l-pożizzjoni speċifikata mill-Kummissjoni, il-proċedura simplifikata ma tibqax tapplika. F’dan il-każ, il-Kummissjoni jeħtieġ li tippreżenta proposta għal Deċiżjoni tal-Kunsill, b’konformità mal-Artikolu 218(9) tat-Trattat.

               ADOTTA DIN ID-DEĊIŻJONI:

               Artikolu 1

               Jekk il-Kunsill tal-Membri imwaqqaf permezz tal-Ftehim jiġi interpellat biex jadotta deċiżjonijiet dwar il-kwistjonijiet elenkati fil-punti 2 u 3 tat-Taqsima A tal-Anness, il-pożizzjoni tal-Unjoni għandha tiġi stabbilita skont il-prinċipji ġenerali stabbiliti fit-Taqsima A tal-Anness u speċifikata mill-Kummissjoni skont il-kundizzjonijiet u l-proċedura stipulati fil-Parti B tal-Anness.

               Artikolu 2

               Din id-Deċiżjoni għandha tidħol fis-seħħ fid-data tal-adozzjoni tagħha.

               Għandha tapplika sat-31 ta' Diċembru 2026.

               Magħmul fi Brussell,

                     Għall-Kunsill

                     Il-President

                     (1)
                  ĠU L 302, 19.11.2005, p. 47.

                     (2)
                  Id-Deċiżjoni tal-Kunsill (UE) 2016/1892 tal-10 ta’ Ottubru 2016 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim Internazzjonali dwar iż-Żejt taż-Żebbuġa u ż-Żebbuġ tal-Mejda, 2015 (ĠU L 193, 28.10.2016, p. 2).

                     (3)
                  Id-Deċiżjoni tal-Kunsill […/2017] ta’ […] dwar il-konklużjoni ta’ ftehim internazzjonali dwar iż-żejt taż-żebbuġa u ż-żebbuġ tal-mejda, 2015 [JO….]

                     (4)
                  COM(2013) 646 final, 19.9.2013.

                     (5)
                  Id-Deċiżjoni tal-Kunsill (UE) 2016/1892 tal-10 ta’ Ottubru 2016 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim Internazzjonali dwar iż-Żejt taż-Żebbuġa u ż-Żebbuġ tal-Mejda, 2015 (ĠU L 293, 28.10.2016, p. 2).

                     (6)
                  Id-Deċiżjoni (UE) [2017/…] tal-Kunsill ta’ [...] dwar il-konklużjoni tal-Ftehim Internazzjonali tal-2015 dwar iż-żejt taż-żebbuġa u ż-żebbuġ tal-mejda [ĠU...]

    ---documentbreak---

               IL-KUMMISSJONI EWROPEA
            Brussell, 1.6.2017
            COM(2017) 263 final
            ANNESS
            tal-
            Propożizzjoni għal
            Deċiżjoni tal-Kunsill li tistabbilixxi proċedura simplifikata għall-pożizzjonijiet tal-Unjoni fi ħdan il-Kunsill tal-Membri tal-Kunsill Internazzjonali taż-Żebbuġ

               ANNESS

               tal-

               Propożizzjoni għal

               Deċiżjoni tal-Kunsill li tistabbilixxi proċedura simplifikata għall-pożizzjonijiet tal-Unjoni fi ħdan il-Kunsill tal-Membri tal-Kunsill Internazzjonali taż-Żebbuġ

               ANNESS

               A. Prinċipji ġenerali li jirregolaw il-pożizzjoni tal-Unjoni dwar l-abbozzi tad-deċiżjonijiet tal-Kunsill tal-Membri previsti fl-ewwel Artikolu.

               1.
                     F’dak li għandu x’jaqsam mal-abbozzi tad-deċiżjonijiet tal-Kunsill tal-Membri msemmija fil-punti 2 u 3, il-pożizzjoni tal-Unjoni jeħtieġ li tiġi fformulata b’tali mod li dawn id-deċiżjonijiet:

               a)
                     ikunu fl-interess tal-Unjoni;

               b)
                     iservu l-għanijiet li l-Unjoni ssegwi fi ħdan il-qafas tal-politika kummerċjali tagħha;

               c)
                     ma jiksrux id-dritt tal-Unjoni jew id-dritt internazzjonali, u b’mod partikolari, ma jiksrux ir-Regolament (UE) Nru 1308/2013 tal-Parlament Ewropew u tal-Kunsill
                  1
               , mingħajr preġudizzju għas-setgħa tal-Kummissjoni li tadatta r-regoli tal-Unjoni, permezz ta’ att delegat jew ta’ implimentazzjoni, għad-deċiżjonijiet adottati mill-Kunsill tal-Membri.

               2.Jekk l-abbozzi tad-deċiżjonijiet tal-Kunsill tal-Membri jikkonċernaw il-kwistjonijiet li huma elenkati fil-punt 2.1, il-pożizzjoni tal-Unjoni trid tkun konformi mal-punt 2.2.

               2.1. Il-kwistjonijiet ikkonċernati:

               a)
                     id-definizzjoni tal-istandards fir-rigward tal-kriterji tal-kwalità u tal-purezza applikabbli għall-kummerċ internazzjonali tal-Membri, skont l-Artikolu 20(3) tal-Ftehim;

               b)
                     l-applikazzjoni tat-tikketta internazzjonali ta’ garanzija li tiżgura l-konformità mal-istandards internazzjonali tal-Kunsill Internazzjonali taż-Żebbuġ, skont l-Artikolu 21 tal-Ftehim,

               2.2. Il-pożizzjoni tal-Unjoni:

               a)
                     qed tipprova ttejjeb u tistandardizza l-leġiżlazzjoni nazzjonali tal-membri u tar-regoli internazzjonali relatati mal-karatteristiċi fiżikokimiċi u organolettiċi tal-prodotti taż-żebbuġ, b’kont meħud tal-interessi tal-produtturi, tal-kummerċjanti u tal-konsumaturi;

               b)
                     qed tirrifletti l-iżviluppi tekniċi u r-riċerka fis-settur taż-żebbuġ biex tipperfezzjona l-metodi ta’ analiżi kimika u ta’ evalwazzjoni organolettika;

               c)
                     qed tipparteċipa fit-titjib tal-kwalità tal-prodotti taż-żebbuġ;

               d)
                     qed tevita li jinħolqu ostakli għall-innovazzjoni;

               e)
                     qed isservi l-interessi komuni tal-membri kollha.

               3.Jekk l-abbozzi tad-deċiżjonijiet tal-Kunsill tal-Membri jikkonċernaw il-kwistjonijiet li huma elenkati fil-punt 3.1, il-pożizzjoni tal-Unjoni trid tkun konformi mal-punt 3.2.

               3.1. Il-kwistjonijiet ikkonċernati:

               a)
                     l-adozzjoni jew l-immodifikar tar-regoli meħtieġa għall-funzjonament tal-Kunsill Internazzjonali taż-Żebbuġ, kif previst fl-Artikolu 7(1)(c) (i), (ii) u (iii), fl-Artikolu 13(4) u fl-Artikolu 21 tal-Ftehim;

               b)
                     l-applikazzjoni tal-proċeduri tal-votazzjoni u tar-rappreżentanza tal-membri inadempjenti fil-ħlas tal-kontribuzzjonijiet kif previst fl-Artikolu 10(5) tal-ftehim kif ukoll l-adozzjoni ta’ kwalunkwe deċiżjoni neċessarja minħabba nuqqas ta’ ħlas, kif stipulat fl-Artikolu 16(6) u (8) tal-Ftehim;

               c)
                     is-soluzzjoni ta’ tilwim li jinqala’ minħabba l-interpretazzjoni jew l-applikazzjoni tal-Ftehim, kif previst fl-Artikolu 26 tal-Ftehim;

               d)
                     id-definizzjoni tal-kundizzjonijiet marbuta mal-adeżjoni ta’ membru ġdid, kif previst fl-Artikolu 29(1) tal-Ftehim,

               3.2. Il-pożizzjoni tal-Unjoni:

               a)
                     qed tikkunsidra l-globalizzazzjoni tas-suq taż-żebbuġ u tipprova ssaħħaħ u tespandi l-organizzazzjoni bl-inklużjoni ta’ membri ġodda kemm min-naħa tal-provvista kif ukoll tad-domanda;

               b)
                     qed tagħti prijorità lill-attivitajiet internazzjonali li jkollhom x’jaqsmu ma interessi komuni fundamentali bħal pereżempju xi standard tal-kummerċjalizzazzjoni internazzjonali u l-metodi ta’ spezzjoni komuni sabiex ittejjeb u tiżgura l-kwalità;

               c)
                     qed tippreżerva proċess ta’ teħid tad-deċiżjonijiet ċar u li jissodisfa l-bżonnijiet u l-għanijiet tal-organizzazzjoni b’kunsiderazzjoni għall-interessi tal-membri kollha;

               d)
                     qed tiżgura li l-aspetti organizzattivi jkomplu jiġu mtejba;

               e)
                     qed tikkontribwixxi għall-istabbiliment ta’ struttura ta’ organizzazzjoni li tippromwovi l-kisba tal-għanijiet ta’ dan il-Ftehim;

               f)
                     qed tiżgura l-effettività u l-effiċjenza tal-ġestjoni u tal-kontroll baġitarju u finanzjarju, biex tiggarantixxi l-protezzjoni tal-interessi finanzjarji tal-Unjoni u tal-organizzazzjoni u żżid it-trasparenza fi kwistjonijiet finanzjarji.

               B. Il-proċedura interna simplifikata dwar il-preċiżjoni tal-pożizzjoni tal-Unjoni fi ħdan il-Kunsill tal-Membri.

               Qabel tiddefendi l-pożizzjoni tal-Unjoni fi ħdan il-Kunsill tal-Membri tal-Kunsill Internazzjonali taż-Żebbuġ, il-Kummissjoni għandha tispeċifika din il-pożizzjoni x’inhi u tinforma lir-rappreżentanti tal-Istati Membri fi żmien xieraq bil-pożizzjoni tal-Unjoni li tkun speċifikat.

               Meta, għad-deċiżjonijiet imsemmija fil-punt 2 tat-Taqsima A, numru ta’ Stati Membri ekwivalenti għall-minoranza li timblokka stabbilita fit-tieni subparagrafu tal-Artikolu 238(3)(a) tat-Trattat, jopponu l-pożizzjoni speċifikata mill-Kummissjoni, il-Kummissjoni trid tissottometti proposta għal deċiżjoni tal-Kunsill skont l-Artikolu 218(9) tat-Trattat.

                     (1)
                  Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).